text:
25 Oketopa 2016
Afioga le Alii Palemia male Mamalu ole Kapeneta Malo Tutoatasi o Samoa
APIA
Mataupu: MATAUPU OGAOGA O LO’O A’AFIA AI LE KOMESINA O LEOLEO MA LE LETOE LAGOLAGOINA E LE MATAGALUEGA
Afioga e,
1. O le’a taoto pea ia i lagi tapu ou paia o sa ma faiga aua e le gafatia taulimaina e so matou leo vaivai. O pala lava mai le vavau e tumau e oo i le faavavau. Ae ole a fagatonu ia le malama ma vili tonu le ifi a Maina e tusa o le auga ma le faamoemoe o lenei savali.
2. Lau afioga ile Palemia male mamalu ole Kapeneta, ua lagona lava lo matou le mautonu male atuatuvale i lenei vaitau e tusa o faiga ma suiga ua aliali mai i totonu o le Matagaluega. Ua fai i lagi folauga ma ua tofafa mai tia-sa nisi o toa ole Matagaluega sa latou asaina le gasu ole taeao ma le filifili ole vaosa. Sa leai lava se mea e gase pe pa’o vale i galuega faatino ma le tautua i le atunuu pele i le ao male po. O tiute na sautia ai Ile malulu, aemaise ole vevela o le la ma to’atuga sa feagai ai i na aso, sa leai lava se leo e laga-vale. Aisea? Ona ole manumanu i le tautoga ma le tautua le faalogologo tiga, aua le filemu male saogalemu ole Malo Tuto’atasi o Samoa ma ona tagata.
3. Lau afioga ile Palemia male mamalu i le Kapeneta, ole tautua lava lea oloo faaauau pea e oo mai i le taimi nei ona o lo matou naunau lava e tausi le filemu ole atunuu. Ole upu a le tusi, a pule male saua, e mapu i tiga le nuu, ae a pule male alofa, e mapu i le filemu.
4. O le aupega foi a le Leoleo, o lona fofoga e momoli ai le tulafono ma ona aiaiga, ae le o le faaogaina o aupega malolosi poo laau malosi e le masani ai si o tatou atunuu filemu.
5. Lau afioga ile Palemia male mamalu o Sui o ole Kapenta, ole vaaiga lea ale atuunu’u ua iai nei ile Matagaluega ma le faatinoina o ana galuega, o soo se taimi lava e vaaia ai Leoleo, e okometi lava le oso ae o le manatu o loo faaaupegaina Leoleo i fana. Ole manatu lea e mafai ona osofaia ai Leoleo e tagata, ma oo ai loa Samoa ile suia ole nofo filemu o ona tagata, ile vevesi ma le fevaevae’ai.
6. O lea e tagi uu ai le loto ma le mafaufau ma faanoanoa ai le agaga, ona ua loa tausaga o galulue ma ofoina atu o matou tagata mole galuega faa-leoleo na tauto ai i Ie Atua soifua, ae ua tele faitioga ma tu’uaiga ua faia faasaga mai, aemaise o faafitauli ua loloffi i le Matagaluega, ona ua le o gatasi le faatinoina o galuega i ala o le tulafono a Samoa sa aoaoina ai alii ma tamaitai leoleo, ae ua faaaoga tulafono a Amerika (LAPD) ua le talafeagai ma le faavae o Samoa, e pei ole faaaogaina o laau malosi i 500 se taimi e agai ai leoleo i ni osofaiga, ma ua oo lava i taimi e tali atu ini vevesi e tulai mai i totonu ole atunuu.
7. Ole mafuaaga lea ua tupu ai le vevesi ona ole eseese o tulafono e faaogaina i galuega e ala mai i faatonuga ale alii Komesina, ma ua lagona ai le maasiasi i le Pulega ma le Matagaluega ma ua atagia ai le vaivai o le matou Matagaluega i le vaai mai i fafo. Ae peitai lau afioga ma le mamalu i le Kapeneta, ua lava ta-oso i matou i le tofa faaletulafono e faafoefoeai le Matagaluega i soo se mataupu e tulai mai.
8. E le’o toe po se lilo i lau afioga male mamalu ole Kapeneta, ua le tasi ae ua lasi ona amia e le afioga a le Minisita ole Matagaluega le Pulega ma fesiligia ona ole tele o faafitauli ua lipotia ile Minisita e le mamalu ole atunuu, ona o faaiuga le talafeagai ua afaina ai le atunuu, sa faia e le Komesina.
9. I le agaga faaaloalo tele ma lo matou loto maulalo i lau afioga ile Palemia ma le mamalu ole Kapeneta, e pei lava ona masani ai i saunoga a lau afioga i le Palemia, “aua le fefe e fautua i Minisita i mea tou te iloa e manuia ai le Mataguluega, a o le faaiuga e fai, o lena lava...”. E pei o au saunoaga la ua faalototeleina ai i matou o meafaigaluega a le Malo, auā le manuia ma le filemu o si o tatou atunuu.
10. Ole uiga o lenei tusi, o la matou tatalo ma se tu’ualalo e molimoli atu ai ma le agaga fa’aaloalo i lau afioga ile Palemia ma le Kapeneta, ona o le tele o faafitauli ma tulaga le talafeagai ua alia’e mai talu le tulai mai o lenei Komesina.
11. I le ava ma ie fa’aaloalo i lau afioga ma le mamalu o le Kapeneta, e le talitualima ina le filifilia ole Komesina, ae momoli atu pea se agaga vaivai e faapea, o nei faafitauli ua alia’e, ua fesiligia ai le tofia ma agava’a na tofia ai le Komesina o Leoleo, pe na ia ausia le tulaga uma e aofia ai avea o se Taitai Leoleo (Commissioned Officer) i totonu ose auaunaga faaleoleo e tusa ai ma le taiala o vaega taua (selection criteria e agava’a ai ile tulaga ole Komesina.
12. E afua mai lenei tu’ualalo ona le tele o faafitauli ua afaina ai le Matagaluega ma ua fevaevae’i ai le aufaigaluega, maua lē lelei ai le faatinoina o tiute fai a le Matagaiuega. O faaiuga fai ma amioga le talafeagai a le alii Komesina, ua matua fememeai ai ma le mautonu ai lava le Matagaluega, poo le a ea le sa’o? E ese lo matou faauigaina o le tulafono ese faatonuga o loo aumai, ma ua oo ai lava ina tula’i mai tulaga ua fesiligia ai le faatinoga o a matou tiute poo sa’o ea pe sese.
13. Maumau pe ana faapea e fai se Komisi suesue (Commssion of inquiry) e tusa ma le Lipoti a le Ofisa o Sulufaiga e uiga i le osofaiga faasoiitulafono lea sa faatinoina e nisi o alii Ieoleo i luga o le faatonuga ale alii Kornesina. Atonu o ina o le’a silafia ai le Kapeneta i le anoano o faaletonu lea oloo tula’i mai i totonu o le lotoifale o la matou Matagaluega, e aofia ai le;
a. Faia o ni faatonuga e le tusa ai ma le tulafono (unlawful orders) Faataitaiga: i. Ole aumaia o sana faatonuga e umia pe faaogaina ai e leoleo laau malosi mo se osofaiga, ae oloo matou iloa lelei, e le tusa ai ma le tulafono. E fautua foi iai, ae le taliaina.
ii Suiga le talafeagai ua ia faia e pei o faatonuga ale Malo e teena e le Komesina ae toe suia lava i lana pule e pei o le lisi ua taua i lalo; 1. Fa’alo e ave i le tagata e tatau iai le fa’alo. (Police Salute). E fa’alo uma leoleo i tagata maualuga, ae peitai o le Komesina e le fa’alo. 2. Lona le faaaloalogia lea o le toniga e iloga ai le tulaga maualuga o ia o le Komesina ole Matagaluega o Leoleo o Samoa.
3. Ua felanulanuai solo toniga a vaega taitasi, e oo lava i pulou oloo faaoga ua pei oni pulou tafao.
4. Faaaloalo i maliu o leoleo a. Sa faatonuina e le Malo ina ia faaauau pea ona ufi Sa (pusa maliu) o soo se Leoleo e maliu ile tagavai o Samoa ma isi tulaga masani
5. siitia o tulaga tofi i totonu ole Matagaluega (Promotion)
6. e oo mai ile taimi nei e lei usitaia lava le faatonuga a le Malo e faia le siitaga ma faatumu tulaga (structure) o le Matagaluega
7. siitaga o totogi. a. Ua loa ona aumai le FK e toe iloilo ai le siitaga o totogi o le Matagaluega, peitai e oo mai ile taimi nei e lei faia lava
b. E matuā lē malamalama lava le Komesina i tulafono aemaise Tulafono Faavae o Samoa (Constitution) Faataitaiga: i. Fa’aaogaina o le laau malosi e aunoa ma se faatagaga faaletulafono (Police Powers Act 2013, sec 13A) ii. Faaaogaina 0 aupega malolosi (firearm) i soo se galuega faapitoa poo ni osofaiga o nofoaga 0 masalomia ai ni Iaau faasaina (operation), e oo lava i galuega e le tatau ona fa’aaogaina ai (low risk/no threat) iii. Leai o se faatagaga faa-le-tulafono e faaaogaina ai laau malosi iv. Lona fa’aau’upegaina i aupega malolosi e le faatagaina faaletulafono (machine gun) i taimi o osofaiga faapitoa a Leoleo v. Lona faaaogaina o au’upega le faatagaina i taimi o tiute faapitoa (operations) a Leoleo vi. Lona resitaraina o aupega malolosi e le faatagaina faa-le-tulafono ia na aumai i totonu ole Matagaluega ile taimi ole Gun Amnesty 2015 vii. Lona resitaraina i aupega malolosi e aunoa ma se faatagaga mai le Minisita c. Amioza faaalia i totonu ole ofisa e ala ile gagana. O faamatalagg faasausili, ma le leai o se va fealoa’i i totonu o le Matagaluega, ma ua faleagaina ai le igoa lelei o le Matagaluega. Faataitaiga: i. O le gagana fa’aaoga i totonu o le ofisa, aemaise le taimi o fonotaga e na te lafoina ai upu palauvale ma lē talafeagai i tu ma aga faamasamoa, faapea ma le tau faafefe ma le pulea i Iuma ole vasega o taitai leoleo, ua aafia ai lagona ma aveesea ai le naunataiga i se faatinoga ole galuega i sona lelei.
d. Faaaoaa sese ole malosiaga faa Komesina (abuse of power) Faataitaiga: i. O le faa’aogaina lea o lona malosiaga faa-le-Komesina e saisai ai tagata e aunoa ma se malosiaga o le tulafono,(unlawful arrest) o le mafuaaga lea ole tele mai o su faasaga i le matagaluega (lawsuit) ii. O le faia lea o le faatonuga e taofia pe loka (charge) uma tagata molia, ua oo lava i solitulafono e le o iai se malosiaga faa-le-tulafono e loka ai, ae talafeagai ai le faasamania (Summons)
e. Fai kegi poo le fai vaega i totonu ole ofisa ae aofai ai le Vaega ole TOS & PSU, pau lava ia o Ofisa e afea ele Komesina i soo se taimi ma faia foi a Iatou fonotaga. O i latou foi ia o loo avea ma faufautua ia te ia, ae le fesiligia sui o lana pulega (Executive members)
f. Suia o faaiuga ole promotion panel (Board) ae leai sona malosiaga e tusa ai ma tulafono ma taiala, ae filifili Leoleo o loo fiafia iai.
g.Taumafai lea e faagaioi le Matagaluega i faga faamiliteri poo le LAPD ele masani ai tatou. Faataitaiga i. O le faatonuina o le Vaeag o le TOS e faaaupega i laau malsoi i mataupu e tulai mai totonu o nofoaga faitele ii. O le faaaogaina o le laau malosi i taimi e manaomia ai se fesoasoani a Leoleo i taimi o vevesi, ae e le talafeagai ona faaaupega ai Leoleo h. Le amanaiaina lea o tulafono faaleoleo ( Police Service Act 2009 ma le Police Regulation 2010) ae tau faaofi mai tulafono faafafo pei o le tulafono taiala a le LAPD
i. Faia lea oni faaiuga le sao ma le pi’opi’o (Abuse of power & Corruption) Faataitaiga: i. Taumafai lea e faaufiufi soligatulafono e faia e alii Leoleo e lalata ia te ia, e aofia ai lana ave taavale Const Laauli Talataina. ii. Taumafai e toe tatala mataupu ua mae’a ona faia lai faaiuga a le Tribunal a Leoleo
iii. Tulituli au pu ma sa’ili’ili masei i tagata faigaluega e le fiafia iai, ona faaogaina lea o lona malosiaga faa-le-Komesina e faia ai sana faaiuga e faasala ai iv Faaaogaina Iona tulaga Komesina e le mafai ai ona molia nisi o lona aiga e aafia mai ile tulafono
j. Lona le tapa o se fautuaga mai i sui o le Pulega i mataupu ogaoga e ala tatau ai ona soalaupule i totonu o le Pulega, ae fai lava lana pule toatasi.
k. Manatu maulalo ma le vaai faatauvaa i Leoleo sinia ma sui ole Pulega e ala i upu ma faamatalaga e nate lafoina
l. Faatupuina o le fevaevae’ai i le va o tagata faigaluega e ala i faamatalaga fai
m. O uiga lē popoi lē ko e’e ma le fa’aaogaina o le igoa ole Palemia e fa’aauala mai ai faatonuga ina ia faamata’u ai le aufaigaluega ina ia fai le mea o loo mana’o iai.
n. E na te le amanaiaina foi se leo poo se tuualalo mai le afioga ile Minisita e pei o le tele o mataupu e fautuaina lava e le Minisita ina ia taumafai e soalaupule ma faaaoga le va fealoaloa’i, petai e na te le fa’aaogaina.
o. E lei umi se taimi o lana nofoaiga ae ua maitauina se aafiaga tele o le matagaluega ini faitioga ma ni tagi faasaga (lawsuit i le matagaluega ma ua faamasagia ai ma faalumalumaina ai le matagaluega.
p. Faia o ni faamatalaga faifai agai ile Malo
q. Ua fai ma ana masani ma ua amio’ai le vaai maualalo i le Afioga i Minisita ma le Malo, e iloa i ana saunoaga e fai ma faatusatusa Samoa i Amerika.
r. Mau ole lē faatuatuaina (Vote of No Confidence) i. E faauma atu ai la matou Tusi e faapea: O i matou uma lava ole Pulega (Senior management) lea ua matou saini lima atu i lalo e fai ma sui mamalu uma o alii ma tamaitai leoleo ole Matagaluega o Leoleo, ua le o toe iai so matou faatuatuaga e toe avea le susuga Fuiavailili Egon Lincoln Keil e fai ma o matou Komesina. ii. o le faamoemoe foi ina ia toafia ai pe faaitiitia ai le tele ole mau su (lawsuit) ua faasaga mai ile Matagaluega ona o faaiuga fai a le Komesina.
14. Lau Afioga i le Palemia ma le mamalu o le Kapeneta, o lea ua tuuina atu lenei tusi ma le agaga maulalo ina ia faia se komisi suesue faapitoa (Commission of Inquiry)ma e mafai ona matou tuuina atu molimau ola e lagolagoina ai a matou talosaga ua folasia atu i lumamea.
15. E valuvalusia ai aa o le laau ona ua logo i Pulotu le mapu ale tamaloa ona ua lagona le fia malolo i le pologa o le sasa ma le ta. E maualuga so matou manatu, ole a talia i so outou finagalo alofa ma se tofa faatamalii le augani atu ma le tagi a le pu-mate ina ia faia ile sa’o male amiotonu le filifiliina o se ta’ita’i mo lenei matagaluega. Matou te talitonu o loo i ai lava i totonu o le Matagaluega e ua i ai le tofa male uta mamao latou te fa’atautaia le sa ole Matagaluega aua se manuia agai i luma aemaise le saogalemu o Samoa ma ona tagata.
16. Ia alofagia e le Atua lau Afioga ma le mamalu Kapeneta, ia mamaoi lagilagia ma tuataafale i lo outou soifua i le tino male mafaufau, ae faasilisiliina le ola faaleagaga e pei o la le Keriso. Ia faamanuia foi le Atua ia Samoa ma ona Tagata, ae ola le Matagaluega o Leoleo. Attachments: - Suesuega o laau malosi na aoina ma ile taimi o le Gun Amnesty 2015-2016 - Faamaumauga o lona faaaupegaina ile aupega le faatulafono ina - Faamaumauga o lona resitaraina o aupega le faatagaina faa-le-tulafono e aunoa ma se faatagana a le - Minisita o Leoleo - Mau o lona faia o ni faatonuga faasolitulafono e faa’o le oti i se tagata - Kopi o ata ma faamatalaga a molimau e uiga i nisi o mataupu ua taua i luga.


c: text/html

text:
E le tau siligia la lea itū. Auā o le Atua lava ua fetalai ia Iopu, “O mea uma lava o i lalo o le lagi o a’u mea ia,” (Iopu.41:11) Ae le aveesea lava foi le agaga faumālō o le tagata tainane lava e le o ni mea a le lalolagi, ae ua faalālā ai lava le ola fia pule o le tagata i mea uma. Poo le a lava lo tatou fealofani, e seei loa i le tulaga pule, alia’e loa le olaga tautala tasi.
E nofo loa i luga o le ‘oa ma le tamaoaiga, galo loa o le Atua e ana le viiga. Fai mai le Tusi nei, ua fealua’i Nepukanesa i luga o le maota o le malo i Papelonia, ua vaavaai atu i le matagofie o ana galuega ma le mamalu o ana pulega ona fai ane lea, “E le o Papelonia tele ea lenei na ou faia i lo’u malosi tele lava… ia viia ai foi lo’u mamalu?” Lo’u mamalu? Mai fea le faaeaina?
O ai na te fuatia le pule a le Atua Silisili Ese? E mai le vavau lava ia e oo i le faavavau. E autupulagā lava ia. O le pule o loo taulagi e alii ma faipule o le atunuu, o le tao e velo i le maninoa; o le ti’a e le seua; o le mua e le fuatia; o le maa e togi faa-to. O le pule e fai atu ia faapea ma faapea, ona faapenā lava lea. Aisea? E pule aoao le Atua i le lagi ma le lalolagi ma mea uma o iai.
O Papelonia o le uluai mālō ua aave ona tala i le lalolagi o tagata. O lona ulua’i pulega i le tula’i mai o le tagata ta’uta’ua ma le malosi o Nimarota na fausia ma ati a’e le ‘olo o Papelu a o tasi le gagana e tautala ai tagata uma o le lalolagi. O lea ma’ema’eā ua alia’e ai le sosopo o le tagata ma lona fia faatauta-va i le Atua na faia mea uma. Ua manatu le tagata i lona taimi ma lona tula’i mai.
Ua mana’o i se galuega e iloa ai latou (Ken.11:4). Ua fai o latou loto! O fea na oo iai? Ua faaalia le pule aoao a le Atua. Ua ia faaeseeseina gagana a tagata, ona tā’ape’ape ai loa lea le lalolagi uma na le mafai ona faaauauina le galuega. (Ken.11:7-9). Ua tā’ua le mea nei, ona o lea le afuaga o le igoa o Papelonia, o le laumua poo le aai sili lea o Iraq i ia ona po. Ua soifua mai Nepukanesa ananafi fai mai, o ia na fausia Papelonia! E sa’o? O ’e vaai i ni Nepukanesa faapea i lou aiga, i lou nuu, i le malo ma siomaga o loo e ola ai? Ae ā le Ekalesia? Kama ia e talanoa lava i le “I am” a ea?
Ua uma ona faamatala manino e Tanielu i le tupu nei le uiga o lana miti! E le i talitonu le tupu! Ona o uiga vaivai masani o le tagata, e nene’e loa, ona mageso faasolo atoa loa lea i le fia iloa. Ia o le tala, ua se’i ese mai i le nofoa, ola faamanu i le olaga taaloa! E manaia? E lelei le pa’ū mai luga i le soifuaga mamalu sa pule malosi ai ma soona sauā ai i tagata pa’ū i lalō i le olaga o puaa ma povi ma meaola uma? O le ā sou lagona? Muamua, ua fāoa le mālō. Aisea? E pule le Atua. Lua, e ta vavae ese oe mai tagata ola.
Ae tuu oe i le siomaga o manu tataa, Aisea? E pule le Atua. Tolu, e te ‘ai i le mutia; e susū lou tino i le sau. Ioe, se i e iloa ona ola i le amo o loo pologa ai le tagata mativa, le lailai o le au tautua i le ao ma le po, le oi ma le oono o le fanau a le Atua i aso uma i pulega faa tagata!
Se i e tofo iai, pe e te mafai ona oono ai? Se’ia oo ina tutupu o lou lauulu e pei o fulufulu o aeto, ma ou maiuu e pei o atigivae o manu felelei. Ioe, o le olaga o le tagata ua tuulafoai’ina. Peitai, o se olaga ua saunia e le Atua mo le toe tāpenaina o lou tagata. O lalō, lalō lava e tapena ai e le Atua lo tatou olaga toe fuataiina.
Samoa e, poo fea lava e te galue ai, ia e mautinoa! No man is an island. Ae afua ona pa’ū, ona ua faasausili le tu. Ia iloa ona tu. O le tautua ma le auaunaga a tagata uma, e mo le viiga o le Atua na faia le lagi ma le lalolagi. ’Aua tatou te saili mo tatou lava. ’Aua foi le tausili mo lona lava tagata. O le feau taūa sa ta’utino e le tama o Tanielu i le tupu – “ina se’ia e iloa e pule Le Silisili Ese i le malo o tagata, na te tuuina atu foi i lē ua finagalo ia iai” (f.25).
Samoa e, e le o tuufauina i tatou e lo tatou Atua. Ua ia te oe mamalu ma tofiga. Ua ia te i tatou foi faiva ma tiute fai o aso uma. O upu mai seuga a le atunuu, Ia fai mălū le faiva. O lona uiga, ia faatamālii. ’Aua le fitivale. ’Aua le soona gaoiā, Ia galue ma le iloa, e ā le Atua mea uma lava. Ua faailoa e le Atua lona mamalu ma lona faamaoni ia Nepukanesa i ana miti uma ma lana nofoaiga. A ua fausia le tofā a le tupu i vaaiga ia o loo faasesēina ai foi oe, ma le ituaiga loto o loo saisaitia ai lou saolotoga. Ona afua ai lea o le toilalo popo, o le tā’ape’ape, ma le ola fetaua’i o tagata.
O mea uma sa faailoa i le amataga, fai mai le Tusi nei, Na oo ia mea uma ia Nepukanesa le tupu. Ina se’ia silafia e le tupu ua pule Le Silisili Ese i le malo o tagata. Ioe, e pule aoao lava le Atua i le lagi ma le lalolagi, i tagata foi ma ana fuafuaga uma.
Manatu faresaio ma Iutaia o ia e pule i le faaolataga. Ae leai; o ia ua o se auala. E pule aoao le Atua lava. O ā tatou pulega faale tagata e filifili i faailoga ma le a’oa’oina faanei ona po; a o le Atua na te silasila i le loto ua i lalō. Le loto e maua lalo; le loto e agamalū; e faaeaea ma alofa moni i le Atua. Le loto lena na aumai ai e le Atua le tamaitiiti sa leoleo i mamoe a lona tamā (I Sam.16:11). Le loto la lea na afio mai ai le Atua i le lalolagi o tagata i le ala sili ona maulalo (Luk.2:7).
Le au uso e, o faapefea ona pulea o lou loto? O ‘e faitauina ou autafa faale tagata soifua o mea a le Atua pe na o oe lava ma lou toalua? O ia te oe se faautauta e pule ai ma le alofa? E ta’ita’i ai ma le mata’u i le Atua? Pe ni ā mea a le Atua o ia te oe?
O le faamanatu Samoa, ia e iloa, e pule aoao le Atua ia te oe ma ou faiva; ia te oe ma lou aiga; ia te oe ma au fuafuaga alualu mamao. Se ā ea se mea ua le i faia e le Atua?
E pule aoao le Atua i mea uma lava.
Amene.
7737063/7783782

robotstxt: allowed

filter: keep


text:
Toe fa’afo’i i Samoa le ali’i na ia faia uiga mataga i se tama’ita’i
O le ali’i mai Samoa lea sa fa’amatalaina e molimau i luma o le Fa’amasinoga Maualuga i le vaiaso na te’a nei o se ali’i Kerisiano e fiafia e fesoasoani i soo se tasi, ua fa’atonu e le Fa’amasino sili ia Michael Kruse ina ia toe fa’afo’i i Samoa, ina ua ta’usala o ia i lona faia o uiga mataga i tama’ita’i e 15 tausaga le matua.
O le vaiaso na te’a nei na lau ai le fa’asalaga a le ali’i o Peniamina Fa’ataulevao, ina ua ta’usala o ia i le moliaga o lona tagofia lea o itutinosa o se tama’ita’i e talavou i lalo o le tulafono.
O Fa’ataulevao, o se totino o le Ekalesia Assembly of God i Nua ma Seetaga. Na molimau lana Faifeau ma ia taua i le Fa’amasinoga uiga lelei o lenei ali’i sa ia maitauina, talu mai le la mafutaga i le 3 tausaga ua mavae. E le gata o se ali’i Kerisiano fa’amaoni, ae loto alofa ma fiafia e auauna i soo se taimi. O ia fo’i o se totino o le Autalavou ma le Aufaipese.
Na fa’atoese Fa’ataulevao i le faaamasinoga e tusa ai o lana solitulafono, ma ia talosagaina ai se avanoa mo ia e toe fo’i atu ai i lona aiga, aemaise ai le toe fa’aauauina o lana auaunaga i le Atua e ala i le Ekalesia o lo o galue ai.
Na finau le loia a le ali’i ua molia ia Douglasi Fiaui i le Fa’amasinoga mo se fa’asalaga fa’anofovaavaaia, ina ia maua ai le avanoa o le ua molia e toe fo’i atu ai i tua e fa’aauau le mafutaga ma le aiga. Na taua atili e Fiaui e fa’apea, o Faataulevao na aga’i mai i Amerika Samoa e saili sona lumana’i manuia, peita’i ua ia fa’aaoga sese le avanoa sa ia maua ma i’u ina a’afia ai o ia i le tulafono i le la mafutaga ma le tama’ita’i na a’afia i lenei mataupu.
Na lagolagoina e le loia a le malo ia Christy Dunn le talosaga ina ia fa’asala le ua molia i se fa’asalaga faanofovaavaaia, e aofia ai le maua o le avanoa e fo’i ai i tua i lona aiga e toe fa’asa’o vaega o lona olaga ua fa’aletonu.
Ae na saunoa Kruse e fa’apea, e foliga mai i le vaavaai a le Fa’amasinoga, o le ali’i o Fa’ataulevao, o le isi lea e a’afia i ituaiga tupulaga talavou mai Samoa na o ese mai loa mai pulega a ali’i ma faipule a latou afioaga, atoa ai ma le fa’amalumaluga a matua sa malosi ai le olaga pulea ma le ola a’oa’oina, osofa’i loa e le Tiapolo ma a’afia ai i uiga mataga.
E ui i fa’afinauga o Faataulevao o se ali’i Kerisiano e amio lelei toe fiafia e tautua le Ekalesia, peita’i na saunoa Kruse e fa’apea, o le silasila a le Fa’amasinoga, o le ua molia o se tagata e le lelei lana amio, e fiafia e alu e tuiltuli tama’ita’i ina ia faia i ai uiga mataga ma fa’amalie ai tu’inanauga o le tino.
Na ioe le Fa’amasinoga e tatau ona fa’asala le ua molia i se fa’asalaga faanofovaavaaia, e le gata o lea faatoa tausala o ia i se solitulafono, ae o ia fo’i o se tagata e talavou lona olaga. Pau le itu na fa’amanino e Kruse, o le fa’asalaga o le a tuuina tau ia Faataulevao, o le a le toe maua ai e ia le avanoa e fealua’i sa’oloto ai i laufanua o Amerika Samoa, ae o le a toe fa’afo’i atu o ia i lona aiga na malaga mai ai.
O ni isi o tuutuuga o le nofovaavaaia e 7 tausaga a le ua molia, o lona tuliina lea o masina e 28 i le toese i Tafuna, peita’i ua manatu le fa’amasinoga ua lava masina e 9 lea na taofia ai le ua molia i le toese e fai ma ana fa’asalaga i lenei mataupu, ae o le a fa’afo’i loa o ia i lona atunu’u na malaga mai ai, ma aumau ai mo le umi o lana nofovaavaaia.
O le vaiaso nei lea ua fa’atulaga e toe fo’i atu ai le ua molia i Samoa, ma ua faatonuina fo’i e le fa’amasinoga le malo ina ia fa’aaoga le tupe o le Pone na totogi e le ua molia i le taimi na talosaga ai ana pepa nofomau, e totogi ai lona pasese e toe fo’i atu ai i Samoa.


text:
O James Macie o ia o se tamaititi na fanau mai i fafo atu o le li’o o le fa’aipoipoga, na avea lea tulaga ma lu’itau tele ia te ia ma ua le mafai ai ona avea o ia ma se tasi e i totonu o le palemene e ui o lona tama o se tasi o ali’i sili o Northumberland, ma e o’o lava fo’i i tulagā-tofi o lona tama- sa le mafai lava ona ia ‘ausia.
Sa taumafai lona tinā ae peita’i -e le’i mafai lava ona fai i ai se faiga ina ia talia aloaia ai James i vaega uma e pei ona ta’ua i muamua i luga.
I le ma’ea laititi ai ona fa’au’u mai o ia mai se tasi o Kolisi e igoa i a Pembroke sa amata ai loa ona aga’i lona mafaufau i mataupu fa’a-saienisi, na fa’ai’uina ma le manuia ana taumafaiga uma ma lauiloa ai o ia i le tele o le mau tusitusiga fa’asaienisi na lomia i lea vaitau.
Sa le’i mafai ona ia fa’aipoipo ona sa i ai lona mafaufau o le mea lea na o’o ia te ia -o le a fa’apea foi ona o’o i ni ona suli pe a fa’ananau mai i latou. Ina ua maliu o ia i le 1829 sa avea o ia ma se tasi sa iloga lona tula’i ma fa’amanuia i mea uma tau le soifuaga nei, ma sa avea o ia ma tagata mauoa.
I le ma’ea ai o lona soifua, o tupe uma sa i a te ia na ia fautuaina le faatuina ai lea o se vaega tau aoaoga mo le aoaoina ai o le ola ma le soifuaga o tagata soifua. O lona igoa na ia toe fa’aigoaina ai o ia o Smithson.
E o’o mai i le taimi lenei o se tasi lea Fale Mata’aga tele o lo’o ua i ai le taimi lenei lea ua fa’aigoaina i a Smithsonian Institution.
O le le amanaia ai o ia o se vaega lea na liliu ai i le fa’atinoina ai o se vaega e sili atu. Aua le manatu ua le amanaina lou tagata ma avea ai ma mafuaga ua leai se fa’amoemoe mo oe ma lou olaga.
Ia mautinoa e le fa’afitia oe e le Alii Fa’aola o Iesu, o lo’o i ai ana fa’amanuiaga ua uma ona ia saunoa mo lo tatou ola…
Mafaufau Tasi Lava


text:
Mai le Tusi o le Suaga a le Vaatele
E tele taeao faitauina o Samoa, Taeao o Lauga, Taeao o Tofiga, ma Taeao o Mavaega, O Taeao o Lauga-e Lua. O le Taeao lea na i Sauā ma le Taeao na i Samanā ma le Aso nai Tumua. O Sauā ma Samanā-o eleele ia i Satupaitea.
E pei lava ona faamatalaina i totonu o le tala ia Seali’itumatafaga ma Vave, o tama Faasaleleaga ia e faapea- sa seu i Amoa i le taimi tonu lava- na alga ai le teine o Sinalevaiana lea sa nofo ia Fuluulalefanua o le Fiti –ina ia alofa se aitu o Samoa-se’i lavea’i si ana tama. O le mea na tupu-na susunu e le saualii o Ulioamoa le fale sa i ai le pepe a le tamaitai. O le pepe lea na faaigoa ia Salevao ma o le atalii o le Fiti. Na ala ona susunu le fale- ona o le inoino ma le ita o Ulioamoa i le Fiti lea sa nonofo ma Sinalevaiana.
Sa lagona atu e Sealiitumatafaga ma Vave le alaga a le tamaitai ina ua talalī le fale-ona tu’u loa lea o le seuga- ae taufetuli atu se’i i fafo le tamaitiiti- mai le moamoa o le fale. Ona alu lava lea o le seuga a tama ma feavea’i le pepe i totonu o le la ‘ato-seu. Ina ua tagi le tamaitiiti-na fiu Sealiitu ma Vave e tau faa-na.
Ona o ai lea ma ave le tamaitiiti i Satupa’itea- i le mea e igoa o Saua. Ua logo ia Valomua le ala o le la o’o atu- e fia faana le tamaitiiti, ona alu ane ai lea o le afafine o Valomua e igoa ia Tumupu’e-ua siva.O iina la na faatoa na ai le tamaitiiti ina ua vaai atu-e pei lava o lona tina lea e siva mai. Fai mai na tu i luga Salevao ma siva. O le taimi lea o loo tolotolo atu ai lava le aitu o Ulioamoa- e fia fasioti i le tama o Salevao. O lea na soso atu ai loa faalilolilo Vave ma sala le ulu o Ulioamoa-aua o ia foi lea- na fasiotia matua o Vave.
Fai mai na motu ese le ulu o Ulioamoa- ma taavalevale solo; lea e pogai ai le upu ua “Siva Salevao ae taavalevale ulupoo.” O iinei foi e mafua ai le taofi fai mai -o le Taeao lea na “tōtō ai le tava’e toto- talu ai le ulu o Ulioamoa- e tafetotoi lava ae taavalevale solo. Ua uma lenei mea mata’utia, ona iloa ai lea e Sealiitumatafaga ma Vave- o le a pa’ū le pute o Salevao. Ona o ane ai lea ua ave le tama ia Salemuliaga. Ona pa’ū ai lea o le pute o le tama- ae sama e Salemuliaga i le mea ua igoa nei o Samanā.
Ona maua ai lea o Taeao Faitauina- ia ua faaigoaina o le “Taeao na iSauā ma le “Taeao na i Samanā.” O Taeao ia -fai mai le “Au Fue-loloa”-o Teao o Pule e Ono i Salfai. O teao ia fai mai o “Taeao o Lauga” aua na saili ai i le upega o lauga- le gafa o Salevao. Ona faapea lea o le fuaitau;
O Teao na i Sauā ma le Taeao na i Samanā-ia laulau-vivilu ai nei failauga. Sa fai le faiga-uo a Letufuga ma Tuiatua Faisautele. O se uo lelei ma le mafana. Ua o’o i le tasi aso, ona fai atu lea o Tuiatua i lona faletua-o ia o le a alu e ta’atiu, ae afai e alu atu lana uo o Letufuga-ia tautuana ma ia-ia teu faalelei le fale ma fai lelei mea uma, ia ‘sua le ‘aulapa uta sua le ‘aulapa-tai’-ina ia faamalieina le finagalo o si ana uo. Sa talia lelei e le faletua o le Tuiatua, le tama’itai lea o Gaogaooletai-faatonuga uma. Ua alu le malaga a Tuiatua e taatiu. E le’i umi ona te’a ese atu- ae to’ai taunuu loa Letufuga. Sa fai e Gaogaooletai mea uma e pei ona faatonuina e le Tuiatua-ma sa umi ona mafuta le Letufuga ma le faletua o le Alii.
O le mea ua tupu, ua faauiga ese e Gaogaoole tai le upu a le Tuiatua-‘ia sua le ‘aulapa-uta sua le ‘aulapa-tai. Ua i’u in nonofo Letufuga ma le faletua o le Alii. Ua ma’i-to nei Gaogaooletai, peita’i ua toe sola Letufuga i Savaii. Ua o’o i ona po e fanau ai le tamaitai, ae le’i foi mai lava le Tuiatua i lana taatiuga.
Ua i’u ina ola le tamaitai- o le tama lana tama. Ua tuputupu a’e pea lenei tamaitiiti ma ua avea ma tagata matua-ae le’i foi mai lava le Tuiatua. Ua o’o i le tasi aso, ua te’i lava Gaogaooletai- ua tuta mai le vaa o le Tuiatua. Ona momo’e atu lea lea o le tamaitai e faafetaia’i- ae tamo’e atu ai ma lana tama ia Letufuga. Ona fesili lea o le Tuiatua ia Gaogaooletai-“o ai lenei tamaitiiti?” Tali Gaogaooletai-“Oi, a e fai mai- fai mai fo’i- e fai faalelei lau uo pe a sau, is sua le ‘aulapa-uta sua le ‘aulapa-tai’-aisea ua e toe fesili ai?
Ona fai atu lea o Tuiatua-ua lelei o le a le afaina, ae lelei ona tapena so ma faiva ma le tama! Ua o’o i le isi aso- ona alu loa lea o le folauga a Tuiatua ma le tama. Ua o’o i le tuāgalu- ae lele mai le manu. Ona fai atu lea o le Tuiatua i le tama-e alu ane e seu le manu, ae tali le tama-“seu la e a’u le manu ae taga’i oe i le galu.”Ua alu pea le alofaga ma ina ua faataoto le ofeloa o le a sisi le atu, sa toe fai atu le Tuiatua i le tama-e alu ane e sisi le atu.Tali le tama-“ia o le a faa-manusina le atu o le taeao.”
O lea na tago atu ai loa le Tuiatua i le tao ma velo ai le tama, Na vave ona ‘alo to’ele le tama ma oso ese, ae tu le tao i le vaa. O le tama la lea-na igoa o “Velova’ā.” Sa oso atu loa le Tuiatua ma ato le tama i le sami ae alu lona vaa. Ona ‘a’au solo ai lava lea o Velova’ā i le sami ma tagi aue.
E le’i umi ae alu ane le i’a. O le i’a lea e faapea le tala o le ‘alu’alutoto lena- o le suli o Matagiiliili. Ua fesili le i’a i le tama pe aisea ua tagi ai ma malomaloā-ae poo fea e sau ai.Tali Velova’ā-o lona tamā o le Savaii. Sa fai atu loa le i’a-sau e ti’eti’e i lo’u tua- o lo’u tamā foi –o le Salemuliaga-o le a ta o e momoli oe. Ae a o’o atu i uta-ona e oso ese lea ne’i o’u pa’ulia. Ona alu lea o le malaga. E ui ane i Aleipata, o sausau lupo tamaiti i motu tu-tai. Ona fai atu lea o le i’a-e te tilotilo e a i tamaiti, e te fia sausau lupo?
Tali Velova’ā-Ioe, ae le mafai ona ou tu i luga. Fai mai le i’a, tu i luga o lo’u tua. O le i’a la lenei na alu atu lava a’e i Matautuaai i Lalomanu, le Maota o Fuataga, ae le o tonu Atua talu ai le va o Tuiatua Aumuatagafa ma le tama o Fatumanavaoupolu ma le teine o Taelalopu’a.
Ona feamoa’i ai lava lea o le i’a. Amo atu i Falealili-amo mai i Solosolo ma feamoa’i ai lava. E amo mai le i’a i Utafanua e latalata i Manunu, o tūtū ai le tama lea o Seleselelimalelei, o le atalii o Faifa’i i Manunu. Fai mai le tala a le tama ina ua pasi ane le tausoaga o le I’a-“E-ta fia fai a ‘ea na mea.”
Ona fai atu lea o tagata sa tausoaina le I’a-“Ia sau la’ia e faasoa le I’a. O lalo lava o le fu’afu’a na lufilufi ai le i’a. Ona maua ai lea o Lufilufi ma Lalogafu’afu’a-o Malae Fono o Atua!.
Ona vaetolu lea o le i’a. Ua ave le ulu o le i’a ia Tafua ma Fuataga, ona maua ai lea o “Ao o Atua”; ua avea le ogatotonu poo le uso o le i’a-ia Iuli ma Moeono, ona maua ai lea o “Uso o Atua”, e ave le si’usi’u o le i’a ia Taloolemaagao ma Tofua’eofo’ia, ona maua ai lea o “I’u o Atua-ona faatoa ta’oto ai lea o Atua i lagotonu


text:
Ads by Google Ads by Google
Le Lali
Vaega: 9 Tatou fa’afetaia pea le alofa ma le agalelei o lo tatou Tapa’au oi le lagi, ona o Lana tausiga alofa ma lona agalelei mo i tatou e le mavae, aua o lea ua va’aia atata o manuia i si o tatou atunu’u e ala i le maleifua mai i fanuga lelei i lenei taeao fou. E ao ai ona o tatou fa’apea ifo...
O le vaiaso fou lea ua fa’amoemoe e taunu’u mai ai se vaega o Foma’i Manu mai Amerika, mo le ofo fuaina mai o le latou fesoasoani i le tausia lelei lea o meaola i totonu o le atunu’u. E to’a 21 le aofa’i o le au malaga mai le vaega o le Animal Balance i Amerika, lea e aofia ai Foma’i Manu e to’a...
Ua fa’alauiloa e le afioga i le ali’i kovana ia Lolo Matalasi Moliga i sana tusi i ta’ita’i o le Fono Faitulafono, lona sainia o le pili na pasia e le Fono Faitulafono i le masina na te’a nei, e aloaia ai totogi o tautua ua fa’aee e le malo, i soo se taimi e fa’aaoga ai e le Ofisa o Tiute masini fa...
O le aso Tofi ma le aso Faraile o le vaiaso fou, Oketopa 13 & 14, 2016, o le a fa’ataunu’uina ai se polokalame fa’apitoa mo Tagata gaosi galuega taulima i le atunu’u, e ala i le fa’alauiloa lea o galuega eseese o lo o latou fa’atinoina, e avea ai o se vaega o le polokalame e fa’ataua ai le...
SAMUEL WRIGHT O le aso 4 Novema 2016 lea ua toe tolopo i ai le iloiloga o le mataupu a le ali’i o Samuel Wright, ina ua talia e le fa’amasinoga maualuga le talosaga na fa’aulu e le itu a le malo, mo se avanoa e tu’u atu e tapena mai ai la latou tali tusitusia, e tusa ai o le talosaga lea ua fa’...
Ua taofia nei i le toese i Tafuna e aunoa ma se tupe ua fa’atulaga e le fa’amasinoga e tatala ai o ia i tua, le ali’i mai Amerika lea na sola ese mai i Tonga i le vaiaso na te’a nei, ona o tu’uaiga i lona fasiotia lea o lona to’alua, e fa’atali ai feutanaiga o lo o faia i le va o le malo o Amerika...
O le ali’i lea ua tu’uaia e le malo i lona taumafai e faia uiga mataga fa’afeusuaiga i lona afafine moni lava e 16 tausaga le matua, ua poloaina e le fa’amasinoga fa’aitumalo o ia ina ia aua ne’i ona toe taumafai e fa’afeso’ota’i lona afafine i soo se auala, ia saili fo’i se isi nofoaga e nofo ai,...
O le vaiaso na te’a nei na tauaao ai e ta’itai o le Fono Faitulafono ni tusitusiga mai le Ofisa o le afioga i le ali’i kovana ia Lolo Matalasi Moliga, e fa’ailoa ai lona sainia o ni isi o pili na pasia e le Fono Faitulafono ina ia avea ma tulafono a le malo. O pili e 2 na taua e le ali’i kovana i...
Talu ai le tele o vaega tupe fesoasoani mai le malo feterale o lo o fa’amanuiaina ai le Ofisa e Puipuia Solitulafono i le atunu’u (CJPA), ua fautuaina ai e le Komiti o Mataupu Tau Fa’amasinoga a le maota o sui le Fa’atonusili o lea Ofisa a le malo, ina ia fa’asafua fa’amanuiaga tau tupe o lo o maua...
I le silia ai i le 3 tausaga o galulue malosi le faigamalo a Lolo ma Lemanu e tau saili se isi faletupe fou, e sui tulaga i le lala o le Faletupe a Hawaii lea ua sauni e tuua le atunu’u, o le taeao ananafi na tatala aloaia ai le Faletupe fou a le malo, le “Territorial Bank of American Samoa”. Na...


text:
Tala otooto mai le Fono Faitulafono
SAUNI LE SENATE E FESILIGIA LE TEUTUPE A LE MALO
O le aso Tofi o le vaiaso nei lea ua fa’atulaga e le komiti o le Paketi a le maota maualuga, o le a feiloa’i ai ma le Teutupe a le malo ia Dr. Falema’o Phil Pili, mo le fesiligiaina o ia i ni isi o mataupu tau tupe a le malo, aemaise ai lava le tupe na maua mai e le malo i le lafoga o totogi e 2%, lea na faamoemoe e tuuina atu mo le falema’i o le LBJ, a’o lea ua maua i ripoti ua fa’aaoga e le malo e totogi ai isi ana aitalafu.
E ese mai i le mataupu o le lafoga o totogi e 2%, ua sauni fo’i le komiti e fesiligia le Teutupe i isi mataupu, e pei o tupe na totoe mai i le tausaga tupe e 2013, lea sa tuuina atu e toe faapolokalame mai e le Fono i le aofaiga e $4.3 miliona, a’o lea ua toe talosaga atu i le fono e faapolokalame mai na o le $625,000 e fa’aleleia ai auala i le itu i Sasa’e o Tutuila.
O le mataupu i le 2% mo le falema’i, e le i nofo lelei i finagalo o afioga i senatoa i le vaiaso na te’a nei, ina ua tauaao e le maota maualuga se ripoti mai le Teutupe, o lo o taua ai le fa’aalu e le malo o se vaega tupe tele mai le lafoga e 2% e totogi ai isi pili a le malo, ae o le tupe lea ua maea ona fa’atulafonoina e ave mo le falema’i, ona ave lea o le isi 50% e faatupe ai gaioiga a le falema’i, ae ave le isi 50% e faatupe ai le polokalame e auina ai gasegase i fafo mo togafitiga.
O lo o fia malamalama fo’i afioga i senatoa i le mataupu e faatatau i le tupe o lo o maua mai i le Maliliega o le Tapaa (Tobacco Settlement).
Na taua e le afioga i le alii senatoa ia Laolagi Fonoti Savali Vaeao o le taitai komiti a le maota maualuga, afai ua maea ona pasia le tulafono e faasoasoa ai le faaaogaina o le tupe e maua mai i le lafoga e 2%, e le tatau la i le malo ona faaaoga le tupe i auala e le o taua i le tulafono.
AUALA MO SULUFAIGA I PAGO PAGO MA FAGATOGO
Ua i luma o le komiti o Galuega Lautele a le maota o sui se iugafono malilie faatasi a le maota, e talosagaina ai ma le faaaloalo le alii kovana ina ia faatonu le Faatonusili o Galuega Lautele a le malo, mo le faataotoina o ni fuafuaga aua le atina’eina ma le fausiaina o se auala alo mo Fagatogo, Utulei, Fagaalu ma Pago Pago, e sulufa’i i ai tagata pe a toe tula’i mai se isi fa’alavelave fa’alenatura i le lumana’i.
I le agaa o le iugafono malilie faatasi o lo o sainia ai afioga i alii faipule e toa 11 o le maota o sui, o le faalavelave faalenatura lea na aafia ai Amerika Samoa ia Setema 2009, ua atagia mai ai le lamatia o soifua o tagata o lo o alala i le Fagaloa Bay, ona o le maualalo o lea nofoaga.
O lea faalavelave na maliliu ai le toatele o soifua, ma ua manino mai ai le tatau lea ona vaavaai loa taitai o le malo i se isi auala e faaleleia ai le lumana’i o tagata o lo o alala i nei afioaga, pe a toe tulai mai se isi faalavelave faalenatura i le lumanai.
O le mea moni o lo o maitauina i nofoaga e pei ona taua, e le gata o lo o tele ai pisinisi ae o lo o taoto ai foi ni isi o ofisa tetele o le malo e aofia ai ana meatotino e le tatau ona faamaimauina.
O le amata faataoto o galuega mo le fausiaina o lenei galuega tele, o se auala lea o le a atagia mai ai le aga’i atu o lenei atina’e i se tulaga manuia.
O le agaga o le iugafono, e sili lava le puipuia nai lo le tau togafitia.
LEAI NI VAILAAU FA’ASAINA O LO O FA’AAOGA I FA’ATOAGA
Na faamaonia mai e le Faatonusili o le Ofisa o Fa’atoaga ia Lealao M. Purcell i le Samoa News, e leai ni vailaau oona o lo o faaaoga e tagata fai faatoaga mai Asia e faaleleia ai a latou fa’atoaga, e pei ona masalomia ai e le toatele.
Sa ia taua e faapea, o lo o asia pea e lana aufaigaluega faatoaga o togalaau aina a tagata Asia, ma o lo o faamaonia fo’i le lelei o le tausiaina.
Pau le fesoasoani lea ua sauni le malo e faia, o le faatau lea e le Ofisa o le EPA o le masini e su’e ai ituaiga vailaau eseese i totonu o le tino o le fualaau ‘aina, ina ia fa’amaonia ai po o aafia i ni vailaau oona.


text:
O LE TA PE’A, O LE TOFI MO SAMOA UMA
Na teena e ni isi o alii ta pe’a, o lo o latou faaaogaina masini e ta ai pe’a a tagata, vaega o le saunoaga a le susuga Su’a Vaofusi Pogisa Su’a e faapea, o le faaaogaina o masini e ta ai pe’a o se auala ua faia e tagata e saili ai tupe, ma ua tauau ina mou atu ai le mamalu ma le taua o lenei measina a Samoa. Aemaise ai, e le o se tatau se pe’a e ta i se masini, se’i vagana ua faaaoga ai ‘au ta pe’a.
Na taua e Paulo Amituana’i, e ui o lo o i ai aiga ta tatau a Samoa sa tuu faapitoa i ai le galuega, peitai ua tupu tele le atamai o tupulaga i ona po nei e sailiili ai auala e faatino ai galuega, ma ua ia manatu ai, o le galuega ta pe’a, na aumai e le Atua mo Samoa uma.
“E le tau faailogaina poo ai le aiga e te tupuga mai ai, pe e te tupuga mai i le aiga Sa Su’a poo ai lava, pau le mea taua, ia e iloa faatino le galuega o lo o lauiloa ai Samoa i le lalolagi,” o le manatu lea o Amituana’i lea foi na lagolagoina e Ualeni Ah Yek.
Fai mai Ah Yek, e leai se eseesega o le tuu faasolo mai o le galuega ta pe’a mai aiga na latou amataina le galuega i s oo se Samoa i le taimi nei, ma le taimi na faataga ai e le Alii le Talalelei e alu i nuu ese.
“Ina ua manatu le Alii e faasoa le Talalelei i nuu ese, e ese mai i lona nuu o Isaraelu, sa taunuu lava, e faapena foi le galuega ta pe’a, ua oo i le taimi e tatau ona faasoa ai i soo se Samoa aua o le measina a Samoa uma, ae le mo se tagata poo se aiga e toatasi,” o le manatu lea o Ah Yek.
I le manatu e faapea, e le o se tatau se pe’a e ta i le masini, atoa ai ma le faaaogaina o le galuega e saili ai tupe, fai mai Ah Yek, “e le sa’o lea manatu, ae o se manatu foi e eleelea,” ona e i ai lona talitonuga, o le tomai ua maua e tupulaga i ona po nei e faatino ai le galuega ta pe’a, ua avea ma galuega mo nisi e saili ai manuia mo latou aiga.
“O le toatele o tagata sa ou taina a latou pe’a, ua latou molimau mai i le manaia ma le taua o le galuega sa ou faia, sa totogi a’u i le taina o pe’a a tagata, ou te talitonu foi o lo o totogi aiga ta tatau a Samoa i soga’imiti ma malu a tagata sa latou taina, e le tau fesiligia lea tulaga,” o le manatu lea o Ah Yek.
O le taina o mamanu i le ogavae, tauau po o le mitiafu foi, o se tasi lea o auala na taua e Amituana’i ua lauiloa ai mamanu a Samoa i le lalolagi.
“O le toatele o tagata i atunuu i fafo e le o ni Samoa, ua fiafia e faatau mitiafu Samoa o lo o i ai mamanu o le soga’imiti, o ni isi foi ua mananao e ta ni a latou pe’a i tauau ma ogavae, ona fai mai la latou mau, e manaia ma matagofie mamanu a Samoa i le vaai, i lo’u la taofi, e le leaga le galuega o le faalauiloaina o mamanu a Samoa i le lalolagi i auala eseese nei,” o le isi lea manatu o Amituana’i.
O le tauvaga ta tatau lona 8 a le Tisa’s Tattoo Fest lea ua faamoemoe e amata i le vaiaso nei, o le a aofia ai foi tagata ta pe’a mai vaega eseese o le lalolagi, lea o le a latou faaaogaina masini e faatino ai la latou galuega.
Na saunoa Su’a, e mafai lava ona faaaoga masini e ta ai isi ituaiga pe’a e pei o le ata o le manulele, ae a oo mai lava i le leai a Samoa, le soga’imiti ma le malu, e na o le tolu lava a’u e faaaoga e ta ai, ae le faaaoga ai se masini.


text:
(Kenese. 6:8)
O le upu a Solomona, o le atilii poto e fiafia ai le tamā. O nei foi aso a lelei lau taalo i soo se taaloga, e le gata ina ta’uta’ua ai oe, ae e aloa’ia ai foi oe. e faapena foi i galuega. Afai e maualuga lou tulaga, e amana’ia ma faaaloalogia oe e tagata. A lelei foi lau amio ma e tausaafia, e viia oe ma alofagia. Fai mai le tusitala o le Kenese, ua silasila atu Ieova ua leaga tele lava tagata i le lalolagi. A o Noa, ua alofagia o ia e Ieova. Aisea?
O a ni mea o luuluu e Noa i le Atua? Ua fai ni ana faatosina ina ia sao ai? O loo tā’ua i le lesoni le salamō o le Atua ina ua ia faia tagata i le lalolagi, ma ua tiga ai lona finagalo.
Ua matua leaga amio o tagata ma mea uma latou te fai. O manatu uma ua mafaufau ifo ai i o latou loto ua na o mea leaga lava i aso uma. I le, ua tatau la ona tiga le finagalo o le Atua. Aua e le o ni foliga na o le Atua. E le o ona uiga ia. E leai se leaga i le Atua. O le Atua e atoatoa ona lelei o ia (Mat.5:48). O lona natura e paia, e mamā, e faamaoni ma amoitonu. O le uiga la lea o loo atagia mai i le tagata lea o Noa, ua afua ai ona alofagia e le Atua. Ua faapea le tala, o Noa o le tagata amiotonu ma le amio sao. O lea uiga paia ma le tausaafia sa soifua ai le tamā nei, na aloa’ia e le Atua, ma la feoai ai o le Atua ma Noa.
E taua tele le feoai ma le Atua. E tatala mai ai faamanuiaga silisili a le Atua ia i tatou. E mafai ai foi ona tatou vaai tino ma molimauina lona mamalu i galuega uma na te faia. Ae pagā lea, e le mafai ona tatou feoai ma le Atua pe afai ua le alofagia i tatou e le Atua. Ae o le a faapefea ona alofagia oe ma au e le Atua pe afai tatou te le amio Atua? E le mafai ona alofagia oe e le Atua pe afai e te le o tausia ana poloaiga ma olaina lona finagalo o loo a’oa’o mai ai pea lona Agaga, e ala i lana Afioga Paia ma le folafolaina o le talalelei o le faaolataga.
O Noa na faasaoina mai e le Atua mai lana tupulaga. Na laveaiina lona aiga ona o lona faamaoni ma lona mata’u ia Ieova. O lana tofā faatoeaina lea. O le tofā sa taoto i le pule ma le faasinomaga mai le Atua. O faamanuiaga silisili o lana tofā, o ia sa faa’autagata iai le lalolagi fou. Ua fai ma tupuga o lo tatou nei lalolagi. O le tama na tofi. Na filifilia e le Atua e fai ma ola o le foafoaga fou. O le ulu o le Amataga fou.
Manatua, o faamanuiaga ia na maua mai i le feoai ma le Atua; pipii ma mafuta i le Alii; faatuatua ma faamoemoe i le Atua ; faamaoni ma mata’u ia Ieova.
Silasila foi ia Iopu. O se tamā sa maoa’e ona tala e afua i ona tiute faa-tamā i totonu o le aiga. E lima ola i mea fafaga, o faatoaga. E faamaoni i mea uma na foaiina iai e le Atua. Na te a’oa’oina lana fanau i le va fealoa’i ma ola fealofani. Na te taitaiina lona aiga i le olaga tapuai i le Atua i aso uma, atoa foi ma le faatinoina o taulaga i le Atua ona o le pelega a fanau.
Sa matuā tamaoaiga i faamanuiaga a le Atua. Auā foi sa mata’u i le Atua, ma ‘alo’alo ese i mea leaga. (Iopu. 1:1-5). Sa viia e le Atua (Iopu.1:8). E oo lava ina faataugāina i tofotofoga matautia sa fā’i a fano ai, e le i gase ai le faatuatua o Iopu. E le i avea ai le tofā a Iopu i tigā tutui ma le ogaoga sa lu’iina ai lona tulaga faa tamā, poo lona tiute faa ulu o le aiga. O le tamā na inu i mea leaga uma a le alii o lenei lalolagi, ma ia manumalo ai iā Satani. E le tioa a faaeaea e le Atua “…e leai sē tusa ma Iopu i le lalolagi” (Iopu.1:8)
Samoa e, ou te le viviia le itupa o tamā. A o tamā, e faasino iai upu a le poto o Solomona. “E afua mai mauga manuia o nuu. A lelei le pule, ua ola le nuu.” E le o tautala le poto i le vaomatua poo le sami, a o le mauga. O luga o le mauga, e manino lelei ai lau vaai i mea uma lava o i lalo. E te iloa mai luga le lelei ma le leaga; le malosi ma le vaivai; le poto ma le valea; le mativa ma le maumea; le fiafia ma le faanoanoa; le oono ma le saoloto. O mea uma e faatonu mai luga. E sau i le ulu. E leai se mea e amata atu i se siusiu. A feainai ma malepelepe aiga ma nuu, o le ulu e leaga. A taugatā le soifuaga ma āisi solo tagata, o lona uiga o loo faaletonu luga i le mauga! A mativa le atunuu , ma oi le ekalesia, e le o lelei le pule!
Samoa, e le o le aso o tamā e tāūa; a o le uiga ma amio a tamā i aso uma. O uiga ma amio a tamā, e malu ai fanau; e ola ai aiga; e tauleleia ai galuega, ma manuia ai tagata uma. E alofagia ai oe e le Atua atoa ma tagata. Tatou tamā, faamasani e fai lotu ma lou toalua ma lau fanau i le taeao ma le afiafi. O le mea lena sa fai e Iopu (Iopu.1:5). Ona fealofani lea ma feavatai a tatou fanau. Ona le toe faamisa lea ma amio mataga a tatou fanau. Ona lagona lea e fanau ma tatou uma le alofa faamaoni o le Atua ia te oe ma au na maliu ai Iesu Keriso, o le Ulu ia o tatou uma.
Se a se mea e popole ai pe afai ua feoai oe ma le Atua? Poo le a lava lou toaga i le lotu ma tetele au taulaga ae a e le amiotonu ma sa’o lau amio i luma o le Atua, e le aoga lava. Auā e afua ona e faia o le amiotonu ma tausia poloaiga a le Atua, ona o lou olafa i le Atua. O le amio e tauleleia ai oe. O le amio na faasaoina ai e le Atua Noa ma lona aiga. O le amio na faamanuiaina ai e le Atua Iopu. O lena foi, e fausia ai sou amataga fou ia Keriso Iesu.
Se a se mea e te faia ina ia alofagia ai oe e Ieova?
Amene
7737063/7783782
E-mail: petaiasetu@gmail.com


text:
Manatua pea tiga ma manu’a o le galulolo 2009
I le atoa ai i le aso lenei o le 7 tausaga talu ona tuana’i le galulolo na afatia ai Amerika Samoa i le aso 29 Setema 2009, lea na fa’aleagaina ai le tele o meatotino atoa ai ma soifua e 34 na maliliu ai, na taua ai e le afioga i le ali’i kovana ia Lolo Matalasi Moliga i lana saunoaga e fa’amanatu ai lenei aso mata’utia i le tala fa’asolopito o le atunu’u, e ui ua tuana’i atu lenei aso faigata, ae manatua pea ona tiga ma manu’a.
“I le aso lenei i le 7 tausaga talu ai, na lagonaina ai e le atunu’u le leo fa’anoanoa ma le fa’amomoi loto, ona o soifua o i latou e to’a 34 o e pele i loto ma agaga, atoa ai ma le tele o meaaoga a tagata ma le atunu’u atoa na fa’aleagaina ona o le malosi o le galulolo”, o se vaega lea o le saunoaga a le ali’i kovana.
Saunoa le ali’i kovana e fa’apea, e ui o lea ua mae’a ona toe fa’aleleia ni isi o vaega sa fa’aleagaina talu mai lenei fa’alavelave, e tumau pea lagona tiga ma le misia i loto ma agaga o aiga, ona o i latou e pele i loto ma agaga ua motusia le mafutaga.
“E ui o lo o aga’i mai pea le taimi e fa’ate’a ese atu ai lagona mafatia, e le mafai lava ona toe aveese tulaga sa tutupu, ae manatua pea i loto ma agaga o tagata o le atunu’u. Ae ona o talosaga i luma o le Atua i soo se aso, o le a mafai ai ona aveesea nei tiga ma mafatiaga o lo o a’afia ai uo ma aiga”, o se vaega lea o le saunoaga a le ali’i kovana.
Ae ui i lagona tiga ma le matuitui o le motusia o mafutaga ma e pele i loto ma agaga, na taua e le ali’i kovana, o lagona faigata nei e aumai ai le fesili tele i tagata uma o le atunu’u ina ia nonofo ma mafaufau i ai, po ua sauniuni i le taimi e aafia ai i tatou i fa’alavelave fa’alenatura fa’apenei.
Saunoa le ali’i kovana e fa’apea, o tulaga faapea e aumai ai le mautinoaga atoatoa ma le talitonuga, ua matua saunia uma o tatou aiga i soo se taimi e tutupu mai ai fa’alavelave fa’alenatura fa’apenei.
E tatau fo’i i tagata ta’ito’atasi ona tapenapena i soo se auala e fa’asaoina ai i latou mai nei ituaiga fa’alavelave, e aofia ai gaioiga mo auala e sosola ese mai ai i nofoaga e a’afia gofie mo le saogalemu o tagata. E tatau fo’i ona fa’ataua tapenapenaga ma fautuaga o lo o tu’uina mai e le Matagaluega o le Puipuiga o le Saogalemu Lotoifale a le malo.
“Ia tatou manatuaina pea agaga o i latou uma na maliliu i lenei fa’alavelave, ina ia fa’amaise le agaga o le Atua i nai o latou aiga o lo o fetaia’i pea ma lagona tiga ona o le motusia o le mafutaga”, o se vaega lea o le saunoaga a le ali’i kovana.
I le fa’amanatuina ai o le atoaga o le 7 tausaga talu ona tuana’i lenei fa’alavelave, ua sainia ai e le ali’i kovana sana poloaiga fa’alaua’itele, e avea ai le vaiaso atoa lenei o Setema 24-30, 2016 o se vaiaso e tapenapena ai tagata uma mo le oo mai o fa’alavelave fa’alenatura i le atunu’u.
O lo o taua ai i totonu o le poloaiga fa’alaua’itele a le ali’i kovana, le malosi o le mafui’e e 8.1 i le masini fua mafui’e na a’afia ai Amerika Samoa, tusa lea o le 122 maila le mamao mai le itu i saute i sisifo o le motu o Tutuila, ma mafua mai ai loa galu tetele na afatia ai ni isi o vaega o le atunu’u e pei o le afioaga i Pago Pago fa’apea ai ma le afioaga i Leone.
I le tapenapena ai o le atunu’u atoa mo ni isi fa’alavelave fa’alenatura fa’apenei i le lumana’i, ua fautuaina ai e le ali’i kovana ia Lolo le atunu’u atoa ina ia tausisi i soo se lapataiga ma fautuaga e fa’atatau i gaioiga e tatau ona faia i le taimi e tula’i mai ai se isi fa’alavelave matuia fa’apenei i le lumana’i.
Ua talosagaina fo’i le atunu’u atoa ina ia nonofo tatalo ma manatua aiga o i latou uma na maliliu i lenei fa’alavelave.


text:
109 ‘au fa’auu a le Argosy University-Amerika Samoa Setema 2017
# Argosy
O se vaaiga i nisi o le au fa'au'u mai le Fa'au'uga 2017 a le Argosy University na faia i le Gov. Rex Lee Auditorium i Utulei i le taeao o le aso Faraile na te'a nei.
[ata: Leua Aiono Frost]
E to'a 109 i latou ua maua tusi pasi ma ua fa’au’u i lenei tausaga Argosy University i Amerika Samoa, peita'i e to'a fa i latou na sailia i nisi Iunivesite, ma na latou filifili e fa'aaogaina le laina a le Argosy e taua'ao aloaia ai latou tusi pasi.
O i latou nei e aofia ai: Fuatino L. Solaita mai le Iunivesite o Chaminade i Hawaii i lona fa'ailoga o le Master of Business Administration; Tolua Christie Tavai mo lona failoga o le Master in Business Administration mai le Iunivesite o Devry ma sui e to'alua mai le Walde University o Sofa'i Falelua i lona fa'ailoga ole Masters of Science in Criminal Justice ma Cathryn E. Su'a i lona fa'ailoga o le Master of Science in Education.
E ese mai le to'a tolu o i latou na sailia fo'i o latou fa'ailoga Associate of Science in Business Administration, Margeret V. Aoelua-Danielson, Rosary Heavenly Letuli ma Jowella Tululautu Fung Chen Pen, e to'a 52 e na taua'aoina tusi pasi Bachelors ma le to'a 43 o i latou mo le fa'ailoga o le Masters.
O le fa'aeagasili sa fa'ailo i lea aso, o le to'alima o i latou na taua'aoina fa'ailoga Doctrate. O i latou nei:
• Johnny Siaumau Mapu i lana pepa fa'apitoa “An Exploratory Study of the Social, Economic, Political and Cultural Impact of Immigrants in American Samoa” ma sa iloiloina e Dr. Dauoleola Tanu
• Lisa Tasi Vasai Mapu i lana pepa na tapena “Professional Decision Making Process for Educational Leaders in American Samoa”, ma sa iloilo e Dr Sauoleola Tanu
• Sheri Saeni Vasai-Ta'ase i lana pepa na tapena i ai, "Employment Retention in the Public Schools of American Samoa Through Leaders' Perspective," ma sa auiliilia lea e Dr. Sauoleola Tanu
• Lealofi Se'au i lana pepa na saunia o le "In What ways do parents stay involved with Children in Academic Performance in American Samoa Public Elementary Schools?" ma sa iloilo e Chair: Dr Pamela Peralta.
• Usoali'i Fai'ai Jr i lana pepa fa'apitoa, "A study Invesigating Young Adults and Adults who have Dropped Out of High Schools in American Samoa” sa iloilo e Chair Dr. Pamela Peralta.
I le fa’auuga, na saunoa le susuga le Faifeau Rev. Uinifareti Mamea ma ia siitia le tatalo fa'afetai ona o lea to'atele o alo o le atunu'u, ua fa'aiu ma le manuia a latou taumafaiga, tau le a'oa'oga, ma ua fa'aea fo'i i aiga ma le atunu'u ina ia si'itia le tomai fa'apitoa e tautua ai le atunu'u lautele ma ona tagatanuu uma.
Na saunoa le Peresetene o le Argosy Hawaii -Pacific, e aofia ai Amerika Samoa, Dr Warren Evans Ph.D. ma ia fa'ailoa ai lona agaga fiafia, "Aua o a'u ua avea nei ma se tagata nu'u Samoa, ua ou iloa lelei le agaga o Samoa i a latou tapua'iga i le Atua, le aganu'u fa'aaloalo ma le pulea o amio, fiafia tele e pepese i vi'iga o le Atua ma ua tausinio fo'i i le fia maua o le poto lautele."
I le au fa’au’u, "Ua fa'ateleina lo outou fiafia e tausaili le atamai ina ua outou le tu'ua o outou aiga, ae o lava i a'oga ma toe taliu atu i aiga o lo'o fa'atali mai i le fale, ua le motusia lea mafutaga mafana i totonu o li'o o aiga, ua fa'aosofia atili ai lo outou naunau e faamae'a a outou kosi o tausailia ai fa'ailoga maualuluga. Lea ua to'atele mai outou ua umia tusi pasi Bachelors ma Masters, ma ua fa'asolo fo'i i Doctorates."
Sa ia toe tepa i le amataga ma ia fa'ailoa ai, "Na o mai lava le Argosy ina ia fesoasoani i le fanau a'oga na latou fa'ailoa atu lo latou fia maua o avanoa fa'apenei e tausailia ai tusi pasi maualuluga a'o nonofo pea i aiga. Matou te le'i o mai ina ia fa'atauva i le ASCC, peita'i, e fesoasoani i le ASCC.”
Ua ia fa'ailoa fo'i, o lenei le toe tausaga ua fa'atautaia ai le sauniga e le Argosy, aua ua fa'atauina nei le Iunivesite e se tasi o Kamupani ma o lea kamupani e va'ai toto'a i tulaga tau pisinisi e fa'atautaia e i latou fa'atasi ma a'oa'oga maualuluga.
O le saunoaga a le Lutena Kovana na soso'o ai ma sa ia fa'ailoa lona agaga fa'afetai i le tupulaga na saili atamai lea ua fa'aeaina aiga ma ua fa'afiafiaina le atunu'u, aua ua amata ona popoto le aufaigaluega a le malo. Ua ia taga'i atu i le lisi o le vasega fa'au'u, ona ia saunoa lea, "Ua matauina o le to'atele o outou o lo'o faigaluega ma o i le a'oga. O lona uiga o outou ia masalo e muta le faigaluega i le itula e 12:00 ae o le 12:30 i le 4:00 o le taimi lea e fai ai tou meaaoga. O lona uiga, o le tusipasi ua umia e i ai le vaega a le Malo." E to'atele na soisoi, ae talosia e le fa'aaogaina le poto ua maua e toe tete'e atili ai i le malo.
Na ia lu'ia le vasega fa'auu, i lana saunoaga na fa'auma ai lona avanoa, "O lea ua maua le tusi pasi maualuga, o le a la le isi la'asaga o le a mfuli atu i ai? Ia tutusa lava lou va'ai i mea tetele ma le mea ua i ou lima i le taimi nei.”
O le Fofoga Fa'apitoa o le Fa'u'uga, Dr Rosevonne Lorraine Makaiwi Pato, sa fa'aautu ai lana tautalaga, "Ia e aia le Rane lena e tu ma tilotilo mai ia te oe i taimi uma. O le rane o galuega uma lava e faigata ona faia ma fa'amae'a, a'o e maua le taimi. E uma loa ona e faia galuega uma na, o isi mea uma ua faigofie. E 20% galuega o rane i latou, ae a mae'a Rane na, e 80% o au galuega uma e pasia ai tusi pasi maualuluga, ua mae'a ona e sofa'ia i lalo ma manumalo mai ai."
O i latou na maua fa'ailoga Bachelors: Monica T. Afalava; Ashley Ahloo - Felise; Ta'avale F. Falelua; Metita Fanene; Eseta Eneliko Fono; Manila A. Kuka - Pelesasa; Salevu Lole; Salaevalu Lafionesemo Maeva; Daystar Raymond Parker; Sinatala M. Filoiali'i - Taito; Shanelle Loini Vivao-Tauiliili; Teleso Tui Jr.; Misifoa Umi; Betty Rossane Wells; Emmerine Salele'aalii Semou; Faiileono Fatumalala Leulua'iali'i Atualevao; Makanani E Auau; Lemapu P. Fairholt; Baby Clare Iti; Estelle Ramona Liulamaga; Janina Laumua Matagi; Leano Amata Pese; Filoi Samantha Sealii; Fetina'i Fa'agalulu Taitai; Sailiifalemanuoaiga Sabrina Uele, Visa Vaivai-Tapusoa; Meilani Bessie Ramona Aiono; Jane Wonita Atuatasi-Brcelona; Geneva Tooa Tafetee Soliai Fano; Christina M Fuala'au; Letisha Alofagia Vaivao Gaoa; Olita Laumua Lily Hollister; Natasha Ann Samalaulu Nomura McMoore; Belmira M. Meredith-Kupu; Margeret Faith Lilomaiava; Stefan Simou Sanitoa; Sinaretta Tiva Schwenke-Lavea; Pio Sele Jr.; Mikaele L. Senio; Puataunofo Mary Ann Tulafono; Toetu Auomanu; Eseta Fualefau; Omeka Theresa Gaisoa; Lui P. Maea; Papaaveloa Fa'aeseina Savali; AJ A. Tagaloa; Loia Sio Tagoa'i; Denise Loretta Thomsen; Afiafi Itula Tuisamatatele; Alesana Vaiaga'e; Veavea Mitchell Veavea; Bradley J. Voight.
Fa'ailoga Masters: Tina Esera; Saena Ierome Fruean; Mavaega Ronnie Fuimaono; Vaosefa Joyce Grey; {esio Mary Fetaomi Leilua; Vejle Samalaulu Maiava; Poto Lealaimatafao Matuu; Christina Nili; Sia Nehemiah Niupulusu; Otila Fa'anoi Paselio; Barry Bryant Patane; Pemarina J. Puni; Lagafuaina Semisi; Miracle Denise Sene; Sancia Savaliitoga Sopoaga; Lucille Helen Fanuaea Tuiasosopo; Andralaura Lydia Uitu-Tainamu; Savalialemaloolemau F. Vaega-Uikirifi; Fa'amanu Aileen Vaimauga; Na'a Vaiomounga ma Avondale Eseese Aulava-Uimaitua; Abigail Man-ha Asiata; Alesana T. Tuala; Talitoa Sitafine; Puaula Isopo; Jacqueline B. Solaita; Seulata Alofisa Masina; Nyrese Kulia Pato; Jacqueline Josie Fung Chen Pen-Tivao;; Asomaliu S. Lotovale; Jordan Mathew Fanene; Deidra Siomia Harrington - Latu; Elijah Paul Mageo; Fa'amamata Solitaire Danira Meredith; Sylvia Rebecca Miscoi; Precious A Grohse Sesepasara; William Semo Sili; Robert Benjamin Toilolo; Faga Tuileiutu; Fuatino L. Solaita; Tolua Christie Tavai; Sofa'i Falelua ma Cathlyn E.Su'a.


text:
Tusia: Deidre Taotua Fanene
Faaliliu: Seagaitumua Tupuola
O le soifua o Aitken Gregory Fruean sa famanatu e ona aiga, uo ma paaga i le faagasologa o le sauniga i le Kafetala Maria Imakulata, Mulivai, ananafi.
O se alii sa faamatalaina o se tagata to’afilemu ma lona loto e auro, o le tofi faasolo o Mr. Fruean sa avea ma unaiga malosi o le taaloga o le Si’isi’i U’amea Mamafa i Samoa, o le a matua misia lava.
Ae peitai- sa sili atu o ia i lo le na o le Peresetene o le Samoa Powerlifting Federation. O ia o se tane alofa ia Francine Meredith –Fruean, o se tamā mitamita lea o Aitken III Trey, le alo o Asi Aitken ma Mary Fruean ma e laititi ia Raymond, John, Annette ma Pepe Fai’ailetoa Christian. Na maliu Aitken i le Aso Lua. Ua 52 tausaga lona matua.
Sa filo i le ‘au-faanoanoa ananafi le Ao o le Malo, Lana Afioga Tui Atua Tupua Tamsese Eti, lana Masiofo, Lana Afioga Filifilia Tamasese, le Palemia, Tuilaepe Sa’ilele Malielegaoi ma nisi o Minisita o le Kapeneta.
Sa auai foi le toatele o le aufaipisinisi i totonu o Samoa.
I le faatinoina o le faaaloalo i lona uso, fai mai Pepe o se tasi o tofi faasolo e tumau pea a Aitken e faapea na te faamuamua isi tagata. Na muamua ona ia ta’ua lona alofa ma le loto naunau mo le Siisii Uamea Mamafa i totonu o Samoa. E matua alofa tele i lea taaloga ma e maliu lava a ua aga’i atu e faamaopoopo se malaga mo ni tagata si’isi’i u’amea mamafa se to’alua o le atunuu i Uzbekistan.
“I le asŏ, ou te fia talosaga atu ia te outou, lana ‘au si’isi’i u’amea mamafa ina ia faamolemole-‘ia ‘aua ne’i outou faamaumauina lana miti ma latou outou miti,” o lana faaaliga lea. Fai mai Francine o le a na misia lana uo e sili ona lelei.
“O is o se tagata e sili ona magafagafa ma alofa ua ‘ou iloa,” o lana faaaliga lea.
“I le faagasologa o tausaga o la ma faaipoipoga, Ua ‘ou iloa lelei o ia o se tagata e tumau lona agalelei ma le onosa’i ma o i matou o ni uo ua sili ona lelei, o lo’u taula ma lo’u papa.”
Na toe ta’ua foi e Francine le aso na fanau ai Trey-le atalii o Aitken.
“Ina ua mavae le sefulu ma le fa tausaga o la ma faaipoipoga, na faamanuiaina i ma’ua e ala i se atalii manaia o Trey poo Aitken III talu ai e mana’o o ia (Aitken) e faaigoa o ia o Trey,” o lana faaaliaga lea.
“O le aso aupito i fiafia lea o lona olaga, ina ua na umia lona atalii i ona lima. E matua pele lava Trey ia te ia (Aitken) ma na te faitauina ia Trey i taimi uma se tala a’o le’i moe pe na faapefea ona o sau o ia ia i ma’ua.
Fai mai a ia, “Trey ua e iloa sa ma saili mo oe mo le sefulu ma le fa tausaga.
Sa ma matua tatalo ma le faanaunau i le Atua ma o se tasi aso na afio atu ai Iesu i le maota o le Atua e saili oe, ae na te le’i mafai ona pu’e oe talu ai sa e fetamo’ea’i solo.”
Sa mulimuli ane ona Ia maua oe ma na e pa’ū mai fetu i totonu o le manava o lou tina.”
Sa toe ta’ua e Francine e faapea o le a faigata le olaga e aunoa ma Aitken ae o le a tuu atu lona talitonu atoatoa i le Atua.
“Aitken, o le a ‘ou misia aso o a ta ‘aiga i le taeao i fale’aiga,” o lana faaaliga lea.
O le alofa na e faaalia, o au mea malie, o lau ‘ata, sa e fuafuaina a ta malaga uma, o lou poto ma au talanoaga ma tagata uma tou te feiloa’i.” “O lou alofa ma le faapalepale mo lou aiga, au tagata si’isi’i u’amea mamafa, lau IPC ma le aufaigaluega, o lou tuua faafuase’i o a’e ua nuti lili’i ai a’u i ni fasi mea e miliona, ae ou te iloa e tatau ona ‘ou lototele mo Trey.
“Ua na o oe lava ou te alofa moni i ai ma o lea ua tuuina atu ai lou faatuatua i le Atua talu ai o Lana fuafuaga lea. “O le mea lea le Atua e, ua ‘ou tu atu i ou luau a na o se auauna faatauvaa-na e aveese Aitken i le Aso Tofi o le vaiso talu ai i le va o le itula e 3 ma le 4 i le afiafi.
Ou te aioi atu ia te Oe ina ia e alofa mai ia te a’u ma ia faamolemole ma talia mai o ia i totonu o le potopotoga a lou malo ma o se aso ona tatou toe feiloa’i lea i totonu o lau faapotopotoga.
“Aitken o le a faaauau pea ona ou tatalo ma ofo atu se misa sa mo oe.” Ina ua mavae le misa sa mulimuli, sa avatu loa Aitken i le fanua tanu o lona aiga i Fale’ula e lagomau ai.


text:
TALA MAI SAMOA
SAILIA PEA LE TINO O LE ALII FAIFAIVA NA LEILOA
O lo o tau sailia pea le tino o le alii faifaiva mai Saoluafata lea na sailia mai i le lua vaiaso talu ai. Na taua e le aiga o lea alii o le a toe maua mai lona tino. Na taua e se sui o le aiga o le alii o loo leiloa o Vaivao Tusigaigoa e faapea, o lo o galulue pea ni isi o le latou aiga i le tau sailia o le tino o lenei alii, ma afai ae maea le vaiaso lenei e lei maua lava, ona fuafua loa lea o ona toe sauniga e faia i le vaiaso fou.
O Tusigaigoa na o ma le isi alii faifaiva o Savelio e tatao le la upega i gatai lava o Saoluafata, peitai na taua e Savelio, sa ia maulu e asi le upega ae faatali atu Vaivao i le vaa. Sa fai si umi o maulu, ae manu ifo ua mamao le mea ua tafea i ai le paopao ma Vaivao a ua to faata’uta’u le savili ma ua sou foi le sami. Fai mai a ia, ua ia fiu e taumafai atu i le vaa a ua tafea lava ma sa iu ina faatafea ai ma ia ona ua ia lelava. Sa faatafea o ia i le au ma iu ina toe manu ifo i le matafaga ae ua leiloa le Vaivao ma le paopao.
TALIU I FANUA MALAGA TAAMILO MANU SAMOA I EUROPA
O le aso Faraile na sei mavae atu nei na faatinoina ai se faaafe a le malo e faafeiloai aloaia ai le taunuu ma le manuia mai i fanua o le faigamalaga a le Manu Samoa mai Europa. I lana saunoaga, na faaalia e le alii faiaoga, le susuga Stephen Betham, ua a’e ma le manuia le latou faigamalaga i le alofa o le Atua ma le tapuaiga mamalu a le atunuu sa tui atu le muli papaga.
Fai mai a ia, e ui na malolo le Manu Samoa ia Farani, ae ua ausia le tulaga sa latou taumafai i ai, o le siitia lea o le tulaga o le Manu Samoa i le faatulagaga o au o le lalolagi. Ua see atu nei le Manu Samoa i le tulaga valu i le faatulagaga o au a le IRB. Na saunoa Betham, o le ausia o le tulaga valu, o lona uiga o le a i ai au e maualalo atu i totonu o le pulu e i ai le Manu Samoa i le isi taamilosaga o le ipu o le lalolagi.
E le gata i lea, o le a umi le va i taaloga toe faaopopoina foi ia alagatupe fesoasoani mai le IRB mo le atinaeina o le taaloga. Na saunoa foi le taitai Malaga, le susuga Leota Namulauulu Sami Leota ma na ia faaalia e faapea, na tele foi kalapu sa mananao i ni konekarate ma le toatele o tama taaalo o le au.
TAOFIA DR. EMOSI PUNI TALIA AI LAUINA LONA FAASALAGA
Ua poloaia e le Faamasinoga Maualuga le taofia o le alii fomai o Le Mamea Dr. Emosi Puni e talia ai le aso e lauina lona faasalaga i le moliaga ua faamaonia nei faasaga ia te ia, o le faaoolima mataga.
O lenei mataupu na tulai mai i le tausaga e 2005 ina ua faaulu le tagi a se tina maitaga sa oo atu i le falemai tumaoti o le MedCen i Vailima mo lana siaki masani, ae faatino ai e Dr. Puni ni uiga mataga faafeusuaiga ia te ia. O le aso 12 o Tesema ua toe tolopo i ai lenei mataupu.
TOLOPO LE TOE LAUINA O SE FAASALAGA MULITALO SIAFAUSA
Ua toe tolopo i le aso 14 o Tesema le mataupu sa molia ai le sa avea ma minisita o le kapeneta, o Mulitalo Siafausa, lea o le a toe lauina ai e le Faamasinoga Maualuga se faasalaga talafeagai e pei ona faatonuina ai e le Faamasinoga o Apili I le vaiaso na tea nei.
Na teena e le Faamasinoga o Apili le apili a Mulitalo, ma sa toe iloilo e faamasino e toatolu le faaiuga a le Faamasinoga Maualuga lea sa faasalaina ai Mulitalo e na te faatinoina ni galuega mo le lelei lautele po o le community service, atoa ma le tuutuuga e totogi le tinoitupe e $3,000 i le tamaitai sa tagi i lenei mataupu, o se faasalaga le talafeagai mo se tagata e faamaonia ni moliaga tau feusuaiga e pei ona sa molia ai Mulitalo.
O le faaiuga aloaia a le Faamasinoga o Apili e pei ona lauina i le aso Faraile ananafi, e faaleaogaina le apili a le itu tetee ma toe poloaina le Faamasinoga Maualuga a Samoa e toe iloilo lana faaiuga na faia muamua e tusa ma faiga faavae o lo o i lalo o le tulafono o soligatulafono 1972.
TETEE MILLENIA HOTEL FAUSIA FALESA WORSHIP CENTER
O le vaiaso nei na faagasolo ai i le Faamasinoga Maualuga le mataupu i le va o le pulega a le faletalimalo o le Millenia I Sogi ma le Ekalesia Worship Center, lea o lo o tetee ai le pulega o le Millenia Hotel i le fausia o le malumalu tapuai o le Ekalesia Worship Center i le fanua e tuaoi ma lea faletalimalo i Sogi.
O le 2009 na amata ai suesuega i lea mataupu na mafua ina ua faitio le pulega o le Millenia Hotel i le leoleoa o tapuaiga a le ekalesia ma sa faaalia e le alii pule, le susuga Tuala Oli Ah Him, e le o se tulaga lelei lea mo a latou malo, aemaise i latou o lo o fia maua se malolo. O le vaiaso nei na faia ai le folasaga a Tuala i le faamasinoga e uiga i lana tagi ua faaulu e faasaga i le ofisa o le PUMA po o le Planning and Urban Management Agency, lea sa tuuina atu le pemita e fausia ai le malumalu tapuai a le Ekalesia Worship Center. Ua maea foi ona molimau le taitai o le ekalesia, le susuga i le faafeagaiga ia Viliamu Mafo’e faapea ia inisinia ma i latou o lo o tusia le ata o le malumalu fogafale tolu a le ekalesia o lo o fuafua e fausia, ma ua latou tautino foi le leai o ni aafiaga o le filemu mo malo a le faletalimalo.
Saunia: L.A.F./Naenae Productions


text:
2 Alo o Samoa Ta’a’alo - Missouri University “Miners”
Mai le a’ai o Rolla, Missouri iua fa’ailoa mai ai le tula’i mai fo’i o le au football a le “Miners” a le Iunivesite o Missouri fo’i latou, ae ua iloga mai, ona o le malosi fo’i o le una’i mai a se tasi o alo o le atunu’u, sa a’oa’oina i Leone High School, na fa’atonutonu ma a’oa’o lelei e le ali’i faia’oga Football o Pati Pati Jr., le ali’i talavou Amerika Samoa o Patrick Lang.
O le tala mai, “O se tausaga ese lenei i le taumafaiga a le matou ‘au football, e tusa ma le 30 tausaga talu ona fa’aletonu mai pea, ae o lea ua a’e manuia mai matou faiva i lenei tausaga e ala i lea fa’agatama.”
Ua matua tele le suiga i le aofaiga o latou manumalo i lenei tausaga. Mai le to’a 19 e tatau ona ta’a’alo i le au a le latou itumalo mo le Lakes Valley Conference, e to’asefulu na fili mai mo le ulua’i ‘au, mai le to’a 10 lea ua filifilia mai ai le to’aono o tama ta’a’alo lelei lava a le Miners i lenei tausaga, ae muamua mai ai le igoa o le tama Pago Pago, Pat Lang!
O le alo lea e fa’asino ia Ma’anaima Lang ma le faletua o Makerita Lili’o Lang o Leone & Faga’ima Amerika Samoa. Ae na fa’asolosolo le vaega e to’aono, ae toe tulitatao mai ai ma le isi alo o Samoa i lea lava Kolisi le susuga Jordan Pulou mai Cyprus, Utah na aoga ai, ae o le atali’i e fa’asino ia Anetelea ma Naomi Pulou o Amerika Samoa.
O se tala mai a le Mekasini o Ta’aloga Football i le itu lea e i ai le Iunivesite o Missouri, talu mai le 30 tausaga, fa’ato’a o’o mai lea o lea Iunivesite i se tulaga fa’apea, o le 10 manumalo ae tasi le faia’ina. Ose mea ua va’ai toto’a i ai i latou e filifilia tama ta’a’alo o latou ‘au football fa’apolofesa, ua ese le tula’i mai o a’oga nei e fa’ato’a ulufale i ai tamaiti a’oga polenisia, e aofa ai Hawaii, Tonga ae maise lava Samoa.
“Ua ese mai le sau i luma o le malolosi o taumafaiga a ‘au Football a Kolisi nei ua ta’uta’ua mai ai ta’a’alo a tamaiti polenisia, e iloga mai e lelei tele lo latou fa’amasania o tamaiti ta’a’alo i le loto fa’atasi!”
Ua fa’ailoa mai ua fa’atula’ia mai se matati’a fou e le Miners i lenei tausaga i lana itu o le Offense ina au sikoa e i latou ‘ai e 458 i lenei ta’amilosaga e tasi, ma e matua iloga lava, e afua lea tulaga ona o le to’aono lea sa filifilia e ta’ita’ia le osofa’iga lea: Smook Thomas le wide receiver, Joseph Hyman o le wideout lea e 15 ana sikoa ua lona lua lea i sikoa e maua e se tagata e to’atasi i le latou itumalo o GLVC.
O le lona tolu o sui na filifili fa’apitoa o Curterris Golden o le rushing attack. O le itu malosi a le Offensive lea e una’i mai e le tama samoa mai Pago Pago o Pat Lang i lona tulaga o le center, Matt Mast, Forrestal Hickman ma Michael Underbrink ma Ian Krecher.
O le Offense a le Miners na latou ausia le tu’usaogalemu o latou iata e 439.6 iata, ma e tusa ma le 174.7 i le latou ta’aloga e tasi i le ta’amilosaga football a kolisi 2012.
I le ta’amilosaga lava lea e tasi ua fa’amauina ai fo’i le sau i luma o le taumafaiga a le tasi alo o Samoa - Jordan Pulou, e 68 ana pu’e mata’utia na fa’asaoina ai le tele o ‘ai o le isi ‘au. I se tala mai a le ali’i fa’atonu o le Miners, ua ia fa’ailoa ai lona agaga fiafia tele i lenei tausaga, ma le fa’ai’uga ua i ai, na’o le tasi lava le latou faia’ina ae 10 manumalo. O le ‘au a Inidianapolis lea sa faia’ina ai i latou o lo’o mauaina le 11 manumalo 0 faia’ina.
O lo’o maua e Pat Lang le ipu o le Offensive Lineman o le tausaga i le Great Lakes Football Conference.
O lo’o tau’avea e ia mataupu fa’ainisinia i lana a’oga i Missouri State University. O lo’o tutusa lelei la mataupu o tau’avea ma le ali’i o Jordan Pulou, ma ua tausaga mulimuli fo’i lenei mo i la’ua i lenei tausaga a’oga.
saunia: Leua Aiono Frost


text:
O le po o le Aso Faraile na se’i mavae atu nei po’o le po lona fa o le 13 Aso o le Kirisimasi i le E.F.K.S. Vaitele-Uta na fa’afiafia ai le Bluesky Samoa.
Na mata’ina lo latou sao i lea fa’amoemoe taua.
O le po lona lima, Aso To’ona’i na fa’afiafia ai le Kolisi o Leulumoega lea na auai le latalata i le selau o le fanau aoga.
Na matagofie tapenaga a aufaipese uma e lua aua lava le tapenaina o loto ma agaga e talia le pepe o le a fanau mai, O Iesu Keriso.
O le po anapo na fa’afiafia ai le Ekalesia Fa’apotopotoga Kerisiano a Tulaele ma o le a soso’o ai ma le Ekalesia e tasi mai Atafu i Toelau i le po ananei.


text:
Mark 10
Iesu i ve sa'ila faifaina.1 'Atamana Kafaneomiega Iesu ma enavo i tovoi i nagoi 'awalawa Iudia 'waineye i damana Iolidani no'o bega. Wata 'aila'a bei i maia Iesu 'waineye i ve 'waidie, bani'odi tutuya fuedi i veve. 2 Diu totafalolo Falisi 'ifwaidi nuanuadi tomotoga i na nuasako Iesu 'waineye bega i maia 'aila'a matadie i velutolieni i vo, Tomogo i lubwaineni yana vavine i na vesa'ilidi 'alo kebu?” 3 Iesu yadi velutoli i tutuli i vo, Basenadiotoga Mosese bani'odi i voneyedi bega vonanina i kilumi sa'ila faifaina?” 4 Falisi i vo, Mosese i tauyeda tamu lubulubu 'waineye sa'ila vonana ta na kilumi vavine ta na veledi ta na vo, 'Omi 'akonadi 'wa 'a'ava 'waikuyega.” 5 Iesu i vonedi i vo, Mosese bani'odi i kilumiga fai sauluva 'atumaina 'wa baila.
6 We'e tutuya 'eba velamu 'waineye Yaubada tomotoga i 'idewadi,
Iavetana wata vevinena.
7 Faifainanina 'ai'edi tomogo i na nagiga, 'akonadi i 'awa'idia tamana wata inana 'waidiega, yana vavine taiadi i luvetubama.
'Adi 'ailuga siwe 'wa da vo tomotoga 'aitamogana.”
Kebu 'ana fata ta na vo, 'Adi 'ailuga,” fai taiadi i luvetubamaga ta na vo, 'Aitamogana.” 9 Bega Yaubada 'akonadi i luvetubamidiga, kebu 'ana fata mali tomotoga 'alo taunidi i na vemia'idiedi.”
10 Mulieta Iesu ma yana tovetutuyamavo i nagoi vanuge i velutolieni sa'ila faifaina. 11 Iesu i vonedi i vo, Tomogo yana vavine i na vesa'ilidi wata mali vavine i na nagidi, 'akonadi i sakona Yaubada mataneye, wata vavinenidi bunumayaga bwaikina i 'ewai. 12 We'e 'ai'edi vavine yadi lamoga i na sa'ileni, tamu tomogo i na nagia i sakona Yaubada mataneye.”
- S4 VeL 24:1S6 Nag 1:27S7-8 Nag 2:22-24 Efe 5:31
- S11 1 Kol 7:10-11
Iesu nuanuana yavayavava.13 Tomotoga 'ifwaidi yavayavava i mimaiedi bega Iesu i na 'abitonovidi i na vona-nuakalikaliedi, siwe tovetutuyamavo i talabodebodedi. Iesu i 'isedi i nuasako, bega i vonedi i vo, Kwakwama 'wa bailedi i na maia 'waikuye, fai egavo taunidi tonuaobu yavayavava de'e bani'odi 'adi fata taunidi i na tauyedi bega Yaubada i na veveimeyedi.” 15 A vona mogitana 'waimie, aitoi Yaubada i na vetumaganeni bani'odi de'e yavayavavanidi i vetumaganeku, Yaubada i na veimeyeni yana 'Aila'a nageneye, we'e 'ai'edi kebu, kebu 'adi fata i na luku.” 16 Bega kwakwama i olidi nimana i yatoi 'aitamogana 'aitamogana 'waidie i vona-nuakalikaliedi.
- S14-15 Mad 18:2-3
Tomogo 'ai'aiwabuna.17 Iesu vanuga i 'iaweni i nunago 'edeye tamu tomogo i mai ma yana ve'ililibu 'agena i vetufano'uyedi mataneye i velutolieni i vo, Tove 'atumaimu, nuanuaku a na 'asetai ava'ai a na 'idewai bega mia 'atumaina wata miamia-vagaina a na veluagai? 18 Iesu i vo, Awale 'u awave'atumaieku? Kebu tamu aitoi 'atumainaga, Yaubada 'aiseotogina 'atumaina. 19 Ve'etoboda 'akonadi 'u 'asetadi basenadi Yaubada Mosese i veleni faifaida, kebu 'u na luvewafaga, kebu mali tomogo yana vavine 'u na luobuyedi, kebu 'u na vainagoga, kebu 'u na vekali tamu tomogo yana sauluva faifaina, kebu 'u na 'ewa-maimaiga, tamamu wata inamu 'u na ve'ililibuyedi.”
20 Tomogo i vo, Tove basenadi siaikuyega ve'etobodanidi a ve'ililibuyedi.” 21 Iesu tomogo i 'iseni i nuakalikalieni i voneni i vo, 'Waimuye nani 'aitamogana kebu 'u da 'idewaiga. 'U na nago yamu kukua wata nani matatabuna 'waimuye 'u na vekimwaneyedi, tutulidi 'u na 'ewadi bega egavo i vewekowekomaga 'u na 'ivaisedi nika 'akonadi 'u ve'ai'aiwabu abame. 'U na 'anivelenedi i na 'a'avana, mulieta 'u na mai 'u na vetutuyameku.” 22 Tomogo i nogai i luvulewa ma yana nuavita i vilai i nago, fai yana 'ai'aiwabu fuedi, nuana i loloi kebu nuanuana i na 'anivelenedi.
23 Iesu i sivilai yana tovetutuyamavo i vonedi i vo, To'ai'aiwabu yadi luku vitana Yaubada yana 'Aila'a 'waineye.” 24 Iesu yana tovetutuyamavo nuadi i voganidi yana vona faifaidi, wata i vona-vaitugana 'waidie i vo, Ekwavo a na vonemi, taunidi i ve'ai'aiwabu yadi luku Yaubada yana 'Eba Veimea 'waineye vitaotogina. 25 Bawe yana luku aima mataneamo vitana, we'e tomotoga 'ai'aiwabudi yadi luku abame vitaotogina.”
26 Tovetutuyamavo i venuavogana bwaikina bega 'aise'avadi i vona i vo, Vetuma aitoi 'ana fata Yaubada i na 'ita'ita'ieni bega mia 'atumaina wata miamia-vagaina i na veluagai?” 27 Iesu i 'isanago 'waidie i vonedi i vo, Tomotoga tauni'avadi kebu 'adi fata. Yaubada 'aisena 'ana fata i na 'ivaisedi. Wata nani matatabuna Yaubada 'ana fata.”
28 Fita Iesu i voneni i vo, Maide, 'ima nani matatabuna 'a bailedi 'a maia 'waimuye 'a vevetutuyamemu.” 29 Iesu i vo, A vona mogitana 'waimie, egavo yadi vanuga i 'iawedi faifaiku wata Valaku 'ana lu'ivona faifaina, wata tamadiavo, inadiavo, ediavo, novudiavo, natudiavo wata yadi tanoga i 'iawedi faifaiku, 'awaie naninidi 'adi tutula bwaikaotogina Yaubada i na veledi. 30 Tutuya de'e 'waineye wata tutuya mulina 'waineye naninidi 'adi tutula bwaikaotogina i na veluagadi ma 'adi 'imoso'i, bani'odi 100 nani 'aitamogana i baileniga faifaina. Side bani'odi, i na veluagadiga, vanuga fuedi, inadiavo fuedi, enavo fuedi, novunavo, natunavo wata tanoga fuedi. Siwe wata fai i vevetutuyameku veviga bwaikina i na veluagai 'aku tovedumwe'ai'ai 'waidiega, we'e tutuya mulina 'waineye mia 'atumaina wata miamia-vagaina i na veluagai. 31 We'e tomotoga fuedi 'asiau i kumetaga, 'awaie i na vemuli, we'e egavo 'asiau i vemuliga, ma'itufa i na kumeta.”
- S19 Sou 20:12-17S21 Mak 8:34S21-22 Mak 4:18-19
- S27 Luk 1:37S28 Mak 1:16-20 Luk 5:28
Iesu yana vona 'ana vetonu yana wafa faifaina.32 I tauya i nunagoi Ielusalema Iesu i 'edakumeta 'aisena, yana tovetutuyamavo mulineye i maia nuadi i voganidi, we'e egavo 'ana toyogo'waila i kololo fai i nuani nani sakoina i na souyeni. Iesu yana tovetutuyamavo i vonedi i nagoi tulidie i kiavemageta ava'ai i na souyedi 'waineye Ielusalema nageneye faifaina. 33 I vonedi i vo, Ta na lakaga Ielusalema yau a vetomotogaotoga 'aku gaviavo i na 'etogiluveku tovelomu yadi to'edakumetavo wata ve'etoboda 'adi tovevo 'waidie. Mulieta wafa faifaina i na veimeyeku i na 'a'avana i na 'aniveleneku tomotoga taunidi kebu Diu 'waidie. 34 I na sidibidibieku i na kiwaliku wata i na toke i na fitaliku, mulieta i na luvewafaku. 'Aiata 'ana vetonu 'waineye wata a na yawasa-vaitugana.”
- S32 Mak 8:31, 9:31
Iemesa wata Ioni yadi velu'ui.35 Iemesa wata Ioni, Sebedi natunavo, i maia Iesu 'waineye i voneni i vo, Tove, nuanuama tamu nani 'u na 'idewai faifaima.” 36 Iesu i vo, Ava'ai naniga a na 'idewai faifaimi?” 37 Iemesa wata Ioni i vo, Nuanuama bola yamu veimea toketokena i na souyeniga, 'u na silakaima bega 'a na miabui lilivamuye, tamu 'amu 'atagiega, tamu 'amu wamayega.” 38 Iesu i vona-awatabai 'waidie bola yana veviga wata yana wafa faifaidi i vo, 'Omi kebu 'wa da venua'ivinaga 'wa vevelu'ui 'waikuye. Sai'afoga veviga 'ana vedi a na yemuyeni, we'e 'omi 'ami fata vedinina 'wa na yemuyeni? I na bafitaisoku vevigayega, 'ami fata 'omi wata bani'odi?” 39 Iemesa ma taina i vo, 'Ama fata.” Iesu i vonedi i vo, Mogitana 'aku vediega 'wa na yemu wata 'wa na bafitaiso vevigayega yau bani'odi, siwe miabui 'aku 'atagiega wata 'aku wamayega kebu a na 'anivelenediga fai yau kebu yaku 'eba veimea. 'Eba miabuinidi Yaubada i 'idewadi taunidi i venua'ivinediga faifaidi.”
41 Ediavo 10 'adi 'ailuga yadi vona i nogai, faifainanina i kamogala 'waidie. 42 Begaidi Iesu matatabudi i va'augidi i vonedi i vo, 'Akonadi 'wa 'asetai toveimea bwaikaotogidi wata to'edakumetavo yadi veimea toketokedi 'waidiega tomotoga i veveimeyedi. 43 We'e 'omi kebu bani'odi 'wa na munega. 'Ai'edi aitoi nuanuana i na vetomogo-bwaika, nagami i na vetofolova enavo 'waidie bani'odi tamu kwamana. 44 We'e 'ai'edi aitoi nuanuana i na veto'edakumeta 'waimie nagami i na vetofolova-maimaiga matatabumi 'waimie. 45 Yau a vetomotogaotoga 'wa na vetutuyameku. Yau a maiga, kebu a da vo, Tomotoga 'wa na foloveku,” we'e mogitana a maiga a na vetofolova tomotoga faifaimi, wata yawaiku a na tauyeni tomotoga fuemi a na tuveobumi sakona 'waidiega.”
- S38 Mak 14:36S39 Fol 12:2 Ve 1:9S43 Mak 9:35
- S45 1 Tim 2:5-6
Iesu tomatasako i 'ive'atumaia.46 Iesu ma enavo i maia Ieliko, mulieta i tautauya tovetutuyamavo wata 'aila'a bwaikina taiadi. Timio natuna, 'ana wagava Batimio i miamiana 'edeye, taunina tomatasako kebu 'ana fata i na folova, i vevelu'ui mani. 47 I nogai Iesu tomogo Nasaledi valana i vegolegole i vo, Iesu 'omu Kini Devida tubuna, 'u da 'isanuakalikalieku.” 48 Tomotoga fuedi i talaboda i vo, 'U ve'wada.” Nika i toke i vegolegole i vo, 'Omu Kini Devida tubuna, 'u da 'isanuakalikalieku.” 49 Iesu i tovoi i vona i vo, 'Wa goleni i na mai.” Tomatasako i goleni i vo, 'U sosoana, 'u tovoi 'u nago i golegolemu.” 50 Yana velu'uva i taweni, i tovoi-matayo'o i nago Iesu 'waineye. 51 Iesu i velutolieni i vo, Ava'ai nuanuamu a na 'idewai faifaimu?” Tomatasako i vo, Tove, nuanuaku a da 'isala.” 52 Iesu tomatasako i voneni i vo, 'Asa'aiana, fai 'u vetumaganeku 'akonadi 'u ve'atumai, 'u na nago.” I vona'a'ava nika matana i ve'atumai, i 'isadewa, Iesu taiadi i nago.
- S47 Mad 9:27S52 Mak 5:34
Copyright information for `YML
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018


text:
13 nofoa Embraer Talatuu 650 Vaalele Vaalele totonu Review Tumaoti vaalele Auaunaga Solaaga Taiala Air mo pisinisi po o Company patino lisiina vaalele latalata mai ia te au mo lou taunuuga malaga e sosoo ai i le ogatotonu o le tele upusii vae gaogao pailate deadhead i lo outou eria.
A oo mai i vaalele tusi tomua e leai lava o filifiliga. O se tasi o filifiliga lauiloa o le Talatuu Embraer 650 vaalele vaalele. O lenei Talatuu Embraer 650 a soli i lalo o le mafuaaga tele executives ma isi oe ave malaga tusi tomua filifili lenei vaalele faapitoa iloiloga vaalele vaalele mo la latou malaga tumaoti.
faʻamāfanafanaga
Le Talatuu Embraer 650 o le faaaoao sili o le taugata ma faiga. E tolu ni tamai fale eseese ma potu mo le oo atu i le 14 pasese. O lenei vaalele ua avanoa le potu sili ona taua i lona vasega ma a oo mai foi i se credenza, a ofu atoa, ma a 134 lavatory vae kupita (foi le aupito tele i lona vasega).
faatuatuaina
Le Talatuu Embraer 650 ei ai le tuutuuga aupito umi i le pisinisi i 10 tausaga po o 10,000 faigamalaga itula. E le gata i, e toaga au lagolago tagata e faaaogāina auaunaga a le kamupani 24/7, ma o loo i ai i luga o 70 auaunaga nofoaga autu i le lalolagi atoa ua faapaiaina ia te oe ma lou vaalele. O le mafuaaga lea ua tuu i se faavasegaga Embraer #1 i toe taimi ma le taimi lagolago tagata e faaaogāina auaunaga, faapea foi ma o lenei le mafuaaga o loo i ai i le taimi nei i luga o 1,200 o nei vaalele i le auaunaga ma le a tuufaatasi 26 miliona maila lele.
Tau Gaoioiga Low
Embraer Talatuu 650 aerospace malaga tusi tomua vaalele tumaoti ei ai nisi o le faagaoioia maualalo totogi i le lalolagi. O lenei vaalele maualuga faaaogāina faaaoga suauu afi lelei ma le mamanu a le vaalele uiga ei ai tau le tausiga o loo i luga o tutusa ma i latou o le tele o vaalele e lua fale. Faatasi ai ma le tele o 3,900 maila tautai (ma pasese e fa) ma se gafatia payload o toetoe lava 5,000 pauna e faigofie ona iloa le māfuaaga filifili tele executives faapitoa lenei vaalele.
Faautautaga tatau
Afai e te manaomia se faatuatuaina ma le vateatea vaalele lea e lagona pasese faapitoa ma faatagaina ai i latou e galulue lelei ai lea o le Embraer talatuu 650 o se filifiliga mautu. E tuufaatasia taugata, faatuatuaina ma maualalo faagaoioia tau e tuuina atu e tagata e faaaogaina i se vaalele e galue tele pe o loo e faaaogaina ai mo le pisinisi po o le fiafia.
EMBRAER vaalele talatuu 650 Tului i luga o taimi:
EMBRAER Vaalele talatuu 650 Aia e subregion
Instagram: EMBRAER 750 talatuu 650 vaalele vaalele totonu
View this post on Instagram
Embraer talatuu 650 Vaalele Vaalele taugata Auaunaga Solaaga Taiala vaalele totonu Tumaoti #emptyleg #Jetcharter #emptylegs #wysluxury #Embraer # EmbraerLEGACY650Jetairliner # EmbraerLegacy650 # EmbraerLegacy650seating # EmbraerindustrieLegacy650 #Legacy 650Embraer #Luxuries #lifestyle #traveler


text:
E le nofosala Joseph Yandall i moliaga sa tu’uaia ai o ia malo
E le i atoa se itula na iloilo ai e ali’i ma tama’ita’i iloilo iuga le fa’aiuga o le mataupu a Joseph Yandall i le vaiaso na te’a nei, ae tuuina mai loa la latou fa’aiuga, e le nofosala o ia i moliaga mamafa e pei ona tu’uaia ai e le malo.
O le afioga i le ali’i Fa’amasino ia Elvis P. Patea sa fa’atautaia lenei iloiloga, i lalo o le lagolagosua a afioga i ali’i Fa’amasino Lagolago ia Satele Lili’o Satele ma Tunupopo Alalafaga.
O le tama’ita’i loia sili lagolago ia Christy Dunn na tula’i mo le itu a le malo, ae lagolago i ai le tama’ita’i loia sili fesoasoani ia Lornalei Meredith. Mo le itu a Yandall, na tula’i ai le tama’ita’i loia ia Gwen Tauiliili-Langkilde mo ia, ae lagolago i ai le ali’i loia ia Marcellus T. Uiagalelei.
Na tu’uaia e le malo ia Yandall i moliaga mamafa e 3, lea e aofia ai moliaga pito sili ona mamafa o le faia lea o uiga mataga i fanau e i lalo o le 16 tausaga le matutua, o se fa’asalaga e mafai ona fa’asala ai o ia mo le umi e oo atu i le 30 tausaga, atoa ai ma moliaga e lua o le taumafai e ave faapagota se tama’ita’i, ma le moliaga o le taumafai e tagofia itutinosa o se tama’ita’i.
O ia moliaga na afua mai i se fa’alavelave sa finau le itu a le malo, na tupu i le masina o Novema 2016, ina ua piki e Yandall ni tama’ita’i se to’alua i lana ta’avale, ma ia taumafai ai loa e faia uiga e pei ona tu’uaia ai o ia e le malo.
Na maua le avanoa o ali’i ma tama’ita’i iloilo iuga e fa’afofoga ai i molimau a tama’ita’i e to’alua sa tu’uaia na a’afia i lenei fa’alavelave, ina ua taumafai le malo e fa’ataoto mau fa’amaonia o le latou tagi fa’asaga ia Yandall.
O ni isi o molimau a le malo sa valaau e aofia ai le ali’i Leoleo Suesue sa ia suesueina lenei mataupu, susuga Det. Poutoa I’amanu.
Na taua e tama’ita’i e to’alua i le la molimau taimi eseese na taumafai ai Yandall e faia uiga mataga nei ia te i laua.
Na maua fo’i le avanoa e fa’afofoga ai le vaega iloilo iuga i le molimau a Yandall, lea na to’atolu i ai molimau sa valaauina e le itu tete’e mo le taumafai e puipui aia tatau o le ua molia.
I le molimau a Yandall, sa ia matua teena ai tu’uaiga uma fa’asaga ia te ia. Na taua e lenei Tama matua e 88 tausaga o lona soifua e fa’apea, o tu’uaiga uma fa’asaga ia te ia, e leai ma se tu’uaiga e fa’amaonia.
O le isi tamaitai o loo finau le malo sa ia faia i ai uiga mataga, na taua e Yandall le tele o tausaga sa ia fesoasoani ai i lea tama’ita’i ma lona aiga e aofia ai ona matua, a o latou nonofo i se nofoaga i Nuuuli talu mai le 2005, seia oo lava i le taimi na aga’i ese atu ai le aiga ma nonofo i Taputimu, sa fa’aauau pea ona ia asiasi i ai ma ave i ai meaai mo tamaitai o le aiga e aofia ai le tama’ita’i o loo tu’uaia na a’afia, ona o lona alofa i ai, e pei lava o fanau a lana fanau i latou.
Ae mo le tama’ita’i lona lua lea o lo o finau mai le malo sa ia faia i ai uiga mataga, na taua e Yandall i le vaega iloilo iuga e fa’apea, sa ia fesoasoani i le tama’ita’i lea ina ua o atu ma lona uso laititi e su’e meaai i lona fale i Iliili, mulimuli ane gaoi e le tama’ita’i lea ana meatotino mai totonu o lona fale e aofia ai lana telefoni, o se tupe, faapea ai ma isi ana meatotino aoga.
Na fa’afetaia e Patea ali’i ma tama’ita’i iloilo iuga i le galuega fita sa latou fa’atinoina, e ala lea i le ofoina atu o latou taimi e fesoasoani ai i le fa’atinoina o le isi matafaoi a le Fa’amasinoga, o le sailiina lea o faaiuga amiotonu mo mataupu o lo o tu’uaia ai tagatanu’u o le atunu’u.


text:
Download Latest Version of Canva Free Photo Editor APK file
Canva Free Photo Editor APK Free Download: faia Canva ofoofogia faigofie mamanu 🙌 (ma le tele o le fiafia). Fatu fuafuaga ofoofogia mo le galuega, kolisi ma taaalo i minute ma Canva - leai se mamanu tomai faapitoa po o se polokalama polokalama maualuluga manao.
Pe e te le fia tuuina atu se Instagram, Fb header, ituaiga faia, ata fatufatuaʻi ata, faia valaaulia sauniga o le faaipoipoga, faia pepa lautele, fuʻa po o le e faia header meli - Canva o se uma-i-o le tasi polokalama mamanu kalafi e te faatagaina ai oe ina ia tuuina atu ni ata mananaia mata lenei faiva i luga o le lafoai. ua ofoina Canva i lou faiga Android ma komepiuta ina ia mafai ona faia, faasaʻo ma faasoa atu lau fuafuaga soo se, soʻo se taimi.
ata o faasalalauga faaagafesootai e faia lou faataitaiga ma lou olaga vaai manaia:
– Fb pou ma faavaa
– Instagram pou
– Twitter pou ma headers
– YouTube auala faatufugaga ma thumbnails
Ma mamanu mo a vaega taitasi o lou olaga:
– valaaulia
– taaalo kata
– pepa lautetele
– Lokou
– pepa faalauiloa
– tagavai Weblog
– E headers meli
– Photo collages
💪 Maua moni le tele o mai Canva mo Android
Filifili se mamanu (ua tatou maua i 60,000!)
E leai se manao e amata mai valu, ua tatou maua le 1000 a le saoloto templates faia e saunia ma grids ata faia e mamanu tomai e maua e amata i lau valaaulia, ituaiga faia, faia pepa lautele, ata faasalalau faaagafesootai, ma faaopoopo.
E mafai ona e eu thru i faiga fuafuaga po o le saoasaoa i luga o mataupu e vaavaai mo se auala po o le taimi e te i ai i le sailiga o e.g. "Pepa aso fanau", "Pepa lautele musika", "Valaaulia o le faaipoipoga", "Tagavai kafe" ma faaopoopo. Ina ua mavae le mauaina o lou mamanu, ai e faatatau i ai e aofia ai lou ata tagata, anotusi textual, faatanoa o le vai ma lanu.
FOʻI VAAI:-
- VideoShow Faa – Vitio Faatonu 7.8.4rc APK mo Android
- Photo I pu mo Android – APK Download
- Sii v1.7 APK Sheets Google: Fatu Pepa Google
- fuafuaga Mehndi 2018 APK Download – Polokalama olaga saoloto mo Android
- Periscope Download APK – Free polokalama Social mo Android
- Faataatiaga mai Instagram: Download ata fatufatuaʻi APK
- Sii Dropbox Mo Android | Dropbox APK
- Toele Download APK – Free Photography polokalama mo Android
Faaopoopo mataupu textual i lau ata:
Faia le mamanu lou tagata e aofia ai textual mataupu po o captions i lau ata. Filifili mai i 100 faatanoa o le vai ina ia fetaui i lou ituaiga. Suia le fua vai, paolo, nofoaga ma feauauaʻii o lou fasi fuaitau e maua lou faatusa mamanu lelei.
+1 miliona ata faamaumauga:
Filifili mai lo tatou faletusi o le sili atu nai lo 1 miliona ata ma le fuafuaga i le tele o a saoloto vaega ma faatanoa o le vai. E mafai ona e faaopoopo ata saʻo ai o outou toele faiga i lau fuafuaga po o le ata i luga o le eo atu i totonu o le polokalama.
Photo toe faaleleia
Ave lau ata i le tulaga taua i lalo ma faatonu ata ofoofogia faigofie a Canva. E mafai ona e faasaʻo faaaogaina lou ata saunia-e-ia faamama pe maua se vaega faaopoopo sili e faamasani pupula, eseesega ma faaopoopo i lo tatou ata suia meafaigaluega. E tuusao e fuafuaina pou o faasalalauga faaagafesootai o le oso ae o le tuuina atu o se faifai pea foliga ma lagonaina i lou sapalai faasalalauga e ala i le faaaogaina o le faamama tutusa i lau ata faataitaiga.
Faasoa atu & lolomi
Faasoa atu tala atu i lou ala o faasalalauga faaleagafesootai e fiafia faatasi ai ma Fb, Twitter, Pinterest, Instagram ma Google+ Pe, faasaoina ai lou mamanu i lou faiga ma faasoa atu e ala i le e meli, anotusi textual, WhatsApp ma faaopoopo.
finagalo o tagata uma o nisi Canva o latou olaga!
tagata e umia fale pisinisi laiti, musika, faiaoga, kolisi tamaiti, nonprofits, pule o faasalalauga faaagafesootai, faia fefaatauaiga tau inisiua meatotino moni, tina ma tamā - faia Canva ai tuusao e faia ata manaia-taumafai ma faʻatonutonu ata. You’ll seem like you might have a crew graphic designers available!
—-
faatagaga:
READ_EXTERNAL_STORAGE: O lenei faatagaina e faaopoopo se ata mai lou faiga toele ata tonu i se mamanu ma se tasi paipa.
Pueata / WRITE_EXTERNAL_STORAGE: E mafai ona e puʻeina se ata i totonu o le polokalama e faaaoga i se mamanu ma e mafai ona faaolaina ai lenei mea i lou toele. ma e faapena foi, pe a e laveaiina outou mamanu faamautuina, e mafai lava ona faaolaina le ata i lou toele faia ai tuusao e faasoa atu i soo se taimi.


text:
O le faatalatalanoaga a le Fofoga o Samoa ma Taimatuia Tautalaaso mai Falefa; sa ia taua ai o ia o se tama galue malosi.
O lenei tama e 63 le matua o lona soifua ma e toavalu lana fanau.
Sa ia taua o lana fanau ua faigaluega uma ma e eseese foi mea o loo faigaluega ai latou.
“O lau fanau ua faigaluega uma ma ua fai foi aiga o nisi,” o lana tala lea ile Fofoga o Samoa.
“Ae o ita a ia tate sau e fai nai ata galuega iinei le maumaga aua foi ta te le fia ola i se olaga paie.
“O le tausaga nei ua faavaivai ai le tele o tagata ae o au ia lea e maua le malosi mai le Atua.
“O le maumaga a la ou te sau ai e fai ni galuega aemaise a la le vaaiga o nai ou fai pei o se mea na ou te fiafia tele iai.
“O lea la na outou maua mai au iinei lea e tau faamama atu lau sului mai aufai ma o le tina o le aiga o loo ma ii faatasi.
“Sa sau o ia e tau laufala ma fai ni ana lalaga.
“Ae o au a ia o le mea lea ou te fiafia ai ma ou te au malosi foi e fai.
“O lesi foi mafuaaga, ia o se faamalosi tino foi mo au ma e lelei lava mo lou soifua maloloina.”
Sa taua e Taimatuia, o ona aiga e nonofo ile aai ae o ia e fiafia e sau i uta i lesi taimi aua le vaaiga o lana maumaga.
“O lou aiga e nonofo uma i tai, aua e nonofo foi ma vaai lou tina matua,
“O lou tina ua 88 le matua o lona soifua ma o matou ma lou aiga e tausia o ia.”
Sa faapea mai foi Taimatuia ua faigaluega uma lana fanau ma o lana ulumatua; 37 tausaga la ua faigaluega ile Univesite ole Saute Pasifika i Alafua.
“O au la lea e mafua ai ona ou sau galue aua e lelei mo lou tino.”


text:
Faʻatauvaga faʻatauvaʻa o le gaioiga o le faʻaaogaina o faʻatauga faʻatauvalea e faʻaaogameafaigaluega fesoʻotaiga ma masini faʻapitoa. Faʻamatalaga faʻatauvaʻa fesoasoani i le faʻatulagaina o galuega faifaipea, vaega o maketi, mafuaina o le manuia o faatinoga o loʻo iai i le taimi nei.
Le tagata atamai i Semalt Faʻamatalaga Faʻatekonolosi, Oliver King faʻamatalaina le auala e faʻatautaia lelei ai le maketi maketi, aloese mai mea sese nei
O le mea sese muamua e masani ona fai e maketi o le mafaufau lea e faifai peafefaʻatauaʻiga faʻatautaia e tatau ona fesoʻotaʻi ma na o fesootaiga i imeli E aoga i le amataga. O le mea masani, faʻatau masinie avea o se taʻiala sili ona tulitatao. Ae ui i lea, o loʻo i ai isi auala tau maketi e pei o le maketiina o mea tau fefaʻatauaiga ma le va fealoaiala o faasalalauga. Iloaina amioga a le tagata ma mea e fiafia i ai, e mafai ona e fatuina faʻamatalaga faʻanatura, imeli, poʻo savali e taitaia i latoui mataupu e fesoʻotai i ai e ono aʻafia ai i latou. O le taulaʻi atu i imeli naʻo le faʻatagaina o le tagata o tausia e pei o le tele o tagata matamatasaili mo mea o loʻo i ai ma le i ai o le pisinisi i luga o le upega tafailagi.
2. Faʻasesega Faʻatinoga
E tāua le faʻaleleiaina o le tagata e pei o le auina atu o faʻasalalauga meli i tagata uma i lelisi faafesootai e mafai ona afaina ai le pisinisi. E tatau i tagata faʻapitoa ona lagona le faʻapitoa ona tuʻuina atu faʻamatalaga tutusa ia i latou e le fesoasoani e ausia lenei mea..Faʻasinoga e manaʻomia ai suʻesuʻega ma faʻamautinoa faapitoa le fiafia o tagata. A maea le faia o suʻesuʻega, faʻapipiʻi le anotusie tatau ona tuʻuina atu i ai. A o faagasolo le taimi, e mafai e se tasi ona filifili e saili mamao atu i le taulaga ofo atu.
3. Mafaufau i le Asiasi o se Taʻitaʻi
O nisi taimi, e le o tagata uma e tutusa ma le auʻaunaga o se pisinisi. Faʻataulagaautomation fesoasoani i le 'au e faʻamalamalama tagata e ono mafai ona faʻaaogaina auala eseese. E iloa ai poʻo ai e tatau ona fesoʻotaʻi le kamupanifaatasi ai ma, faʻapea foi, oi latou e aoga i le teuina. E le tatau i se pisinisi ona tuʻufaʻatasia tagata faʻatau mai ma tagata asiasi i le 'upega tafaʻilagi e le tautuataʻitaʻia i lana fuafuaga tau atinaʻe pisinisi.
4. Le Fuaina o Au Gaioiga
Faʻamatalaga faʻapitoa tau maketi e fesoasoani tele e faʻaalu ai le taimi i luga o gaoioiga faifaipea. E faapena foiofo atu avanoa e ono le mafaufau i ai le tagata fai pisinisi muamua. E faʻapitoa le faʻaalu sina taimi e iloilo aifaʻatinoga e suʻe ai foliga o loʻo galulue ma mea e le o faia. I le maea ai ona maua ni faaletonu i le maketi tau maketi,fuafuaina le auala ma pe aisea e tupu ai i latou e taʻitaʻia ai le atinaʻeina o se fuafuaga faʻatino. Faʻaaogaina se faʻamautuga tau maketi maketi mai le manatu o le galuega ua maeʻa o se taumafaiga faigata.
5. Avea ma Tagata Faigata
E faigofie le faʻaaogaina o se masini faʻanofo maketi pe'āfai e faigofie le faʻamatalagaavanoa. Ae ui i lea, e mafai ona matua faʻamalosi i le faʻaupuga e pei o le auina atu o le tele o faʻamatalaga poʻo le faʻamalosiale pisinisi. O ia amioga e fatuina ai ni tali le lelei ma le aofia, i le tulaga e faaleagaina ai le igoa o le faailoga. Faʻataulagaautomation o le fatuina o taʻitaʻaiga ae le o le fefefe ia i latou. E taua tele le puleaina e se tagata le tele ma le tele o taimimea na maua.